‘Crazy Rich Asian’ – Gaya Hidup Serba Mewah Fashionista Ezurin Khyra

Bergaya, mewah dan kekal jelita walaupun sudah mencecah umur 48 tahun. Beliau digelar “Crazy Rich Asian’ kerana kemewahan dan gaya hidupnya yang sangat luar biasa. Artis dan juga model yang mesra disapa sebagai Princess E atau Baby Ezurin pada era tahun 90-an ini memang sangat popular dengan gaya hidup serba mewah dan eksklusifnya itu.

Nama sebenarnya ialah Ezurin Yusnita Bt Abdul Malik yang dilahirkan pada 6 Jun 1972 di Pulau Pinang dan beliau dibesarkan di Petaling Jaya, Selangor. Beliau memang terkenal dengan bentuk badan yang menarik walaupun sudah mempunyai 4 orang putera dan seorang puteri.

Ezurin Khyra merupakan seorang pelakon dan model yang cantik, tinggi lampai yang banyak menghiasi majalah dan iklan komersil pada tahun 90-an. Beliau juga dikatakan pernah bekerja dengan syarikat MAA Berhad dan dari situlah beliau bertemu jodoh dengan suaminya, Tunku Dato’ Yaa’cob, yang juga merupakan seorang pengarah kepada MAA Berhad.

Pada tanggal 9 September 1999, Ezurin Khyra berkahwin dengan Tunku Dato’ Yaa’cob, yang juga seorang kerabat diraja Negeri Sembilan dan usahawan berjaya sebagai isteri kedua.

Ketika itu Tunku Dato’ Yaa’cob sudahpun berkahwin dengan seorang model kacukan Jepun Amerika, Mary Miyoko Sears atau Cik Angela Abdullah dan mereka dikurniakan dua orang puteri iaitu Tunku Elana Khyra yang lahir pada tahun 1992 dan Tunku Leana Khyra pada tahun 1998. Tunku Yaa’cob dan Mary Miyoko Sears telah sah bercerai pada tahun 2004.

Perkahwinan Ezurin Khyra dan Tunku Yaa’cob dikurniakan 5 orang anak. Tunku Ama’an Khyra pada tahun 2000, Tunku Nadya Khyra pada tahun 2001, sepasang kembar lelaki Tunku Oma’an Khyra dan Tunku Ima’an Khyra pada tahun 2002 dan anak bongsu meraka iaitu Tunku Rmaan Khyra pada tahun 2007. Mereka juga telah bercerai pada tahun 2017.

Gaya hidup mewah dan bergaya yang sering dikongsikannya di laman sosial peribadi miliknya itu sentiasa menjadi perbualan hangat netizen.

Kehidupan Ezurin Khyra memang diimpikan oleh semua orang kerana sebagai seorang puteri, dia sentiasa ditemani oleh jurusolek dan penata rias setiak kali dia keluar negara mahupun hanya di dalam negara.

Kehidupannya begitu mengujakan kerana setiap waktu dia sentiasa kelihatan anggun dengan pakaian yang mahal. Netizen sering menjadikan fesyen Ezurin sebagai topik perbincangan hangat kerana fesyennya yang agak berani dan pakaiannya itu hanya direka khas untuk dirinya sahaja oleh pereka fesyen terkenal antarabangsa.

Kehidupannya yang sangat mewah boleh dikatakan seumpama melancong  dan melawat negara di seluruh pelusuk dunia ini sangat mudah dan dekat. Beliau akan memuatnaik setiap perjalanan hariannya.

Kehidupan Ezurin tak ubah seperti beliau sedang bersarapan di Paris, kemudian makan tengahari di Milan dan seterusnya makan malam di Bali. Terbang kesana sini dengan menaiki pesawat mewah tanpa perlu memikirkan apa-apa kos. Percutian menaiki kapal mewah yang dikongsikannya juga umpama menaiki kereta sahaja. Itulah yang menunjukkan beliau layak digelar ‘Crazy rich Asian’.

Kelima-lima cinta hatinya semuanya belajar di London. Walaupun Ezurin selalu terbang  mengelilingi dunia, namun dia tetap cekap dalam mendidik kelima-lima anaknya terutama dalam bab pembelajaran. Walaupun kelima-lima putera dan puterinya dihantar ke United Kingdom untuk menuntut ilmu, Ezurin tetap menerapkan nilai-nilai ketimuran di dalam diri anak-anaknya.

Ezurin yang dikenali dengan fesyen yang berstatus tinggi ini tidak asing lagi dalam kalangan pereka fesyen dan selebriti terkenal antarabangsa. Antara sahabat baik Ezurin ialah Lionel Richie, Kim Kardashian dan ramai lagi.

Dari majlis hari jadi selebriti ternama, majlis pembukaan butik pereka fesyen terkenal sehinggalah ke majlis pertunjukan fesyen yang berprofil tinggi, nama Ezurin sentiasa ada dalam senarai jemputan terhormat. Kehadiran Ezurin ke majlis-majlis tersebut dengan penampilan yang bergaya juga sentiasa mencuri tumpuan jurugambar di seluruh pelusuk dunia.

Begitulah kehidupan mewah Ezurin Khyra yang asalnya hanya seorang model biasa, kemudiannya menjadi sosialit dan ikon fesyen yang dikenali di serata dunia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kebetulan? Selain Sri Devi, 4 Artis Bollywood Ini Juga Ditemui Mati Di Bilik Hotel

Baru-baru ini industri Bollywood dikejutkan dengan berita penemuan seorang aktres Tv Tamil iaitu VJ Chitra yang ditemui dalam keadaan tidak bernyawa di sebuah bilik hotel. Selain VJ Chitra, terdapat beberapa artis Bollywood lain yang turut ditemui mati di bilik hotel. Scroll sampai habis okay!

Bintang Bollywood iaitu Sridevi atau nama sebenarnya Shree Amma Yanger Ayyapan meninggal dunia pada tahun 2018. Menurut BBC, pelakon filen English Vinglish itu meninggal dunia dalam sebuah bilik hotel di Dubai. Punca kematiannya adalah kerana Sridevi lemas di dalam tab mandi.

Kehadiran Sridevi di Dubai sendiri adalah untuk menghadiri majlis perkahwinan abangnya. Mayat Sridevi Kapoor kemudian diterbangkan dari Dubai ke India dan pada masa itu, orang ramai sudah mula berkumpul di sekitar kediaman bintang Bollywood itu di Mumbai  untuk memberikan penghormatan terakhir.

Pada tahun 2010, pelakon Sreenath atau nama penuhnya Sreenath Thoppil Inchora ditemui mati di sebuah bilik hotel di Kothamangalam. Pada waktu itu, aktor tersebut berada di sana untuk shoot filem big screen iaitu Shikar.

Menurut Financial Express, adik Sreenath percaya bahawa terdapat tuduhan bahawa abangnya terbunuh kerana terdapat bekas luka yang ditemui pada badan abangnya. Sementara itu, pihak berkuasa menyimpulkan bahawa kematiannya adalah kes bunuh diri kerana masalah peribadi. Sewaktu masih hidup, Sreenath telah berlakon dalam pelbagai filem yang popular seperti Shalini Ente Kootukari, Ithu Njangalude Katha, dan banyak lagi.

Aktres Payel Chakraborty ditemui mati di sebuah bilik hotel di Siliguri pada 5 Ogos 2018. Dilaporkan dari India Today, kakitangan hotel menghubungi pihak polis setelah cuba mengetuk pintu bilik Payel namun tidak berjawab. Pihak berkuasa kemudian membawa mayat Payel untuk dibedah siasat. Sementara itu, wanita yang berusia 36 tahun itu dikatakan baru sahaja melalui proses penceraian dan mengalami depresi.

Penyanyi Star Voice of India juga menghembuskan nafas yang terakhir di sebuah bilik hotel. Beliau meninggal pada tahun 2008 dan baru berusia 19 tahun. Dilaporkan, Ishmeet meninggal dunia akibat lemas dalam hotel pool yang terletak di Maldives. Pada ketika itu, beliau datang ke sana untuk sebuah konsert dengan rakan-rakannya dari acara yang sama. Namun, takdir menyatakan sebaliknya. Kerana insiden yang menyedihkan itu, keluarga beliau tuntut untuk menjalankan siasatan.

Pelakon drama Pandian Stores iaitu VJ Cjitra ditemui mati pada 9 Disember 2020 dalam sebuah bilik hotel di kawasan Chennai Nazrathpet. Disyaki bahawa VJ chitra mati kerana bunuh diri dan kemudian dibawa oleh pihak berkuasa untuk bedah siasat.

Berita kematian pelakon berusia 29 tahun ini telah mengejutkan banyak pihak kerana sebelum beliau mati, beliau masih menjalani penggambaran di EVP Film City dan kembali ke hotel pada pukul 2.30 pagi. Tunangnya yang juga berada di dalam bilik terus memanggil kerani hotel dan polis pada pukul 3.30 pagi setelah VJ Chitra yang berada di dalam bilik tidak menjawab panggilannya.


Ellen Degeneres Disahkan Positif COVID-19

Hos rancangan The Ellen Degeneres Show,  Ellen Degeneres telah mengumumkan bahawa beliau didapati positif COVID-19. Berita sedih itu dimaklumkan menerusi posting beliau dalam laman Twitter pada pagi Khamis 10 Disember.

“Hai semua, saya ingin memberitahu anda semua bahawa saya didapati positif COVID-19. Saya berasa baik sekarang. Sesiapa sahaja yang mempunyai kontak rapat dengan telah diberitahu, dan saya mengikuti semua garis panduan CDC dengan betul. Saya akan berjumpa anda semua lagi selepas cuti. Please stay healthy and safe.”- Ellen Degeneres

Menurut CNN, program The Ellen Show akan dihentikan seketika sehingga Januari 2021, dan episod ulangan disiarkan sehingga waktu itu. Ketika COVID-19 melanda pada bulan Mac, Degeneres beralih kepada rakaman tanpa penonton di studio seperti rancangan bual bicara yang lain.

Selain Ellen Degeneres, terdapat selebriti lain juga yang pernah didapati positif COVID-19, seperti Tom Hanks dan isterinya Rita Wilson, Idris Elba, Kristofer Hivju, Rachel Matthews, dan Daniel Dae Kim.


Harris Alif Tujukan ‘Anugerah’ Ini Buat Wanita Teristimewa Di Hatinya

Sesebuah lagu tidak dinafikan sangat besar kuasanya untuk menyalurkan ekspresi penyayi buat seseorang yang teristimewa di hatinya. Itulah yang dicetuskan penyanyi, Harris Alif menerusi buah tangan terbarunya, Anugerah. Terbukti, kuasa cinta sememangnya besar apabila diterjemahkan dalam lagu.

Disulami dengan bait-bait indah dengan nada yang romantik, penyanyi berusia 21 tahun itu jelas memberikan nyawa dalam Anugerah. Lagu ciptaan Archie Nasution berkenaan seakan kena dengan gelora jiwa anak jati Pulau Pinang itu. Tidak hairan, alunan nyanyiannya cukup menusuk hingga sanubari.

Bukan sekadar memana jiwanya sendiri, Harris mengakui lagu berkenaan membawa makna yang cukup besar secara peribadi, Sebagai penyanyi yang masih mencari ruang selesa dalam industri muzik tempatan, menurutnya penghasilan Anugerah memberi sinar buatnya menyerlah kembali dalam arena seni suara.

“Untuk pengetahuan semua, ini adalah lagu sulung saya bersama Sony Music Malaysia. Oleh kerana itu, ia membawa makna yang sangat besar apalagi ia pertaruhan pertama saya bersama label rakaman ini. Kekuatan pada lirik dan melodinya yang mudah menangkap halwa telinga selain senang untuk dinyanyikan bersamma menjadikan lagu ini istimewa- Kata Harris Alif

Ketika hangat diperbualkan bercinta dengan pelakon jelita Intan Ladyana sekarang, Harris tidak menafikan bahawa lagu ini ditujukan buatnya juga. Justeru ia memberikan lebih makna kepadanya meskipun idea asalnya adalah cetusan Archie sendiri. Apapun, menurutnya Anugerah adalah sebuah lagu cinta yang benarbenar boleh dikaitkan dengan kisah cinta dengan sesiapa jua.

“Sebenarnya, pencipta sendiri iaiti Archie menulis lirik lagu ini untuk isteri tercintanya. Hakikatnya, sebagai penyanyi, saya cuma meneruskan tanggungjawab untuk memberikan nyawa dalam nyanyian agar mesej yang cuba disampaikan tepat menusuk ke hati pendengar. Semestinya, saya juga tujukan lagu Anugerah ini kepada seseorang yang istimewa.”-Kata Harris Alif

Penyanyi berbakat besar ini tidak menafikan tetap berdepan cabaran sewakru proses pembikinan lagu ini terutama pada segi penghayatan. Baginya, proses itulah yang paling penting untuk dikuasai sebelum diteruskan kepada proses rakaman secara keseluruhan pula. Mujur, beliau dan Archie banyak bertukar idea bagi mencari penyelesaian terbaik.

“Untuk saya sendiri, bahagian yang peling mencabar dan agak susah penghayatan lagu itu. Saya perlu benar-benar mendalami untuk serasikan diri dengan keseluruhan idea Anugerah, Kemudian, saya juga harus memahami secara mendalam konteks dan mesej yang perlu disampaikan. Adalah dalam tiga hari memerah otak siapkan lagu ini.” – Kata Harris Alif

Lagu Anugerah ini boleh dinikmati menerusi semua platform penstriman muzik antaranya Apple Music, Deezer, JOOX, KKBox, Spotify, dan Youtube Music.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Berspekulasi Sebut Isarb Shah Youtuber Yang Ditahan Polis Kerana Mencabul

Hari ini kecoh mengenai berita mengejutkan tentang Youtuber terkenal berasal dari kelantan yang  ditahan polis kerana kesalahan mencabul seorang wanita.

Menurut dari laporan Harian Metro,  Youtuber tersebut berusia 22 tahun dan merupakan seorang pengarah dan penerbit drama di saluran Youtube-nya.

Penangkapan ini membuat netizen ingin tahu siapa kah Youtuber yang dimaksudkan. Seperti biasa, netizen terlebih dahulu mengenalpasti siapakah suspek yang ditahan. Hasilnya, di laman media sosial mereka membuat spekulasi bahawa suspek adalah Youtuber muda bernama Isarb Shah. Biar betul?

Sementara itu, netizen mula membanjiri komen di Instagram Youtuber popular Isarb Shah. Rata-rata netizen yakin bahawa pemilik akaun Instagram dengan jumlah pengikut seramai 225 ribu ini adalah individu yang ditahan polis.

Walaubagaimanapun, sehingga artikel ini ditulis, pihak polis tidak mendedahkan identiti suspek dan orang ramai disarankan tidak membuat sebarang spekulasi yang tidak benar.

Menurut Ketua Polis Daerah Kota Bharu, Asisten Komisioner Abdul Rahim Daud, kejadian tersebut berlaku di sebuah inap desa bertempat di Kubang Kerian, kira-kira pada bulan Ogos lepas.

Difahamkan, kejadian itu berlaku sebaik sahaja selesai penggambaran drama Youtuber itu dan mangsa yang merupakan wanita berusia 24 tahun telah tampil membuat laporan polis pada hari Jumaat yang lalu.


Jom Lihat Tips Mudah Untuk Memilih Jagung Yang Manis Dan Berkualiti

Jagung merupakan salah satu bahan yang wajib ada sekiranya anda pergi berkhemah, masakan minum petang dan sebagainya. Tahukah anda KOMPAS.com menerusi perkongsian mereka ada menyenaraikan beberapa kriteria yang boleh digunakan untuk memastikan jagung yang dipilih manis dan berkualiti baik.

Sebelum memilih jagung, perhatikan kulit jagung dahulu. Pilih warna hijau terang dan kulit yang mempunyai tekstur sedikit lembap. Pastikan juga kulit masih dililit jagung dengan ketat. Elakkan kulit yang mula menjadi kuning atau kering.

Menurut KOMPAS.com, pastikan butir jagung yang dibeli tidak terlalu kering. Jika terlalu kering, ini menunjukkan bahawa jagung yang dipetik telah tua ataupun sudah hilang kesegaran.

Sesetengah ada menyatakan bahawa jagung yang berwarna kuning akan terasa lebih manis berbanding jagung berwarna putih. Hakikatnya tahap kemanisan bukanlah dari warna butir jagung kerana warna tersebut terhasil daripada genetik jagung itu sendiri.

Menurut KOMPAS.com, disarankan untuk anda memeriksa bahagian jagung di mana tangkainya, jika berwarna coklat itu bermakna ia hanya dipetik selama beberapa hari. Hal ini kerana jagung ini cenderung kurang segar.

Jadi selepas ini anda pasti tidak mudah ditipu oleh orang yang menjual jagung kerana anda sendiri sudah tahu untuk menentukan tahap kualiti jagung.


5 Tips Menginap Dengan Selesa Di Hotel Ketika Musim COVID-19 Yang Perlu Anda Tahu

Sebahagian daripada kita sudah mula travel dan keluar negeri untuk membantu sektor ekonomi pelancongan dan juga bercuti bersama keluarga. Tetapi dengan keadaan COVID-19 sekarang ini, pasti ada yang tidak selesa untuk menginap di hotel.

Menurut KOMPAS.com, berikut adalah 5 tips berguna untuk anda yang mahu menginap di hotel ketika musim COVID-19 ini.

Sebelum memulakan perjalanan, sebaiknya periksa dulu tahap kesihatan anda. Pastikan tiada simptom demam dan sebagainya. Selain dari itu, anda juga boleh membawa ubat-ubatan sendiri dan juga supplement tambahan.

Perkara yang paling utama dalam memilih hotel adalah dengan memastikan hotel yang bakal didiami mengamalkan SOP yang ketat. Hal ini sekaligus menjadikan anda lebih tenang ketika menginap di hotel tersebut.

Menurut KOMPAS.com, selain daripada SOP, pastikan hotel yang dipilih bukanlah berada di zon merah. Ini bertujuan untuk mengelakkan daripada perkara-perkara yang tidak diingini terjadi. Jika terpaksa ke zon merah, pastikah hotel mengamalkan SOP yang ketat.

Elakkan berkongsi menggunakan barang yang diguna oleh orang ramai. Sebolehnya, bawalah peralatan sendiri dan ini lebih selamat. Anda boleh membawa peralatan memasak sendiri, barangan mandi sendiri dan sebagainya.

Salah satu lagi aspek yang perlu diambilkira dalam memastikan penginapan anda selamat adalah keluasan hotel tersebut. Menurut KOMPAS.com, pastikan hotel yan dipilih mempunyai keluasan yang besar untuk mengelakkan daripada berlakunya kesesakan dalam suatu masa.

Diharapkan petua di atas dapat membantu anda dalam memulakan perjalanan dan seterusnya menjadikan anda tenang ketika menginap di hotel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Feri Pulau Pinang Bakal Tamatkan Operasi! Ini Sebabnya

Ketika ini di media sosial, rata-rata pengguna mula berkongsi kenangan terakhir mereka menaiki feri Pulau Pinang kerana perkhidmatan feri itu bakal ditamatkan pada bulan ini.

Difahamkan, feri itu bakal digantikan bot katamaran yang sehingga kini tidak jelas diperincikan kepada orang awam termasuk jenis bot yang akan digunakan. Kebanyakan daripada mereka meluahkan rasa kesal kerana perkhidmatan feri itu ditamatkan begitu sahaja biarpun ianya merupakan sebahagian daripada identiti Pulau Pinang.

Memetik laporan Berita Harian, walaupun terdapat bot katamaran besar yang mempunyai ruang kepada kenderaan, harganya begitu mahal manakala mengikut perkiraan daripada Kerajaan Persekutuan, bot katamaran yang dicadangkan hanya boleh memuatkan penumpang pejalan kaki.

Ketua Menteri, Chow Kon Yeow turut meminta Menteri Pengangkutan, Datuk Seri Dr Wee Ka Siong menilai kembali dan membenarkan feri sedia ada dibangunkan semula supaya kenderaan yang menggunakan perkhidmatan feri kini dapat juga merasai perkhidmatan feri baharu yang bakal dipesan oleh kementerian itu ataupun Penang Port Sdn Bhd kelak.


Anggap Pakai ‘Face Shield Irritating’, Cliff Umar Mohon Maaf Secara Terbuka

Juara Gegar Vaganza 7 (GV7) Cliff Umar membuat permohonan maaf secara terbuka kepada semua pihak gara-gara kenyataan yang dikeluarkannya secara langsung usai pengumuman pemenang musim ini malam tadi.

Menurut Cliff, dia sama sekali tidak sengaja memperlekehkan pelitup muka yang dipakai sebagai Prosedur Operasi Standard (SOP). Jelas vokalis Projek Pistol ini, dia merujuk kenyataannya kepada situasinya ketika itu yang menganggunya untuk berucap.

“Apa yang saya maksudkan sebenarnya adalah bercakap dengan memakai pelitup muka sebenarnya agak sukar.Jadi saya terpaksa membukanya” kata Cliff kepada Murai.my

Sedar akan kenyataannya itu telah menyinggung perasaan sesetengah pihak dan menimbulkan kecaman di media sosial, Cliff berkata ianya berlaku dengan begitu pantas kerana terlalu terkejut dengan kemenangan tersebut tanpa sempat memikirkannya terlebih dahulu.

Menerusi tinjauan Murai.my, Cliff turut memuatnaik kenyataannya berhubung isu tersebut di laman Facebook. Kongsinya, dia akan berkongsi satu lagi hantaran memohon maaf pada petang ini.

“Saya tidak bermaksud nak buat mana-mana pihak terasa hati, sekali lagi saya mohon maaf,” katanya lagi”

Cliff yang dinobatkan sebagai juara membawa pulang wang tunai berjumlah RM100,000 berserta trofi sumbangan Astro. Pelantun Wanita Seluruh Dunia ini juga menjadi penerima Anugerah Bintang Paling Power Miow tajaan Adabi secara automatik sekaligus berjaya memenangi wang tunai sebanyak RM2,000 dan tajaan barangan Adabi selama satu bulan.


Fatin Afeefa Terpaksa Berundur Dari ‘Semi Final’ Vokal Mania

Malam kelmarin telah berlangsungnya konsert separuh akhir Vokal Mania yang membariskan lapan Rookie yang mendapat undian tertinggi daripada penonton. Lapan Rookie yang diumumkan sebagai Rookie separuh akhir adalah Afieq Syazwan, Daus Husny, Eranzz Lambert, Yuveena, Danial Chuer, Fatin Afeefa, Alif Kadim, dan Aisha Retno.

Walau bagaimanapun, Fatin terpaksa mengundurkan diri dan tempatnya telah digantikan oleh Aedy Kama. Difahamkan, Fatin membuat keputusan tersebut kerana mengalami masalah kesihatan. Menerusi hantaran di laman Instagram miliknya juga kelihatan Fatin berada di dalam wad di sebuah pusat perubatan.

Dalam perkembangan lain, konsert separuh akhir Vokal Mania itu juga merupakan sebuah konsert Rookie kerana para Idol yang terdiri daripada Aina Abdul, Indah Ruhaila, Tomok dan Lan Solo tidak perlu membuat persembahan.

Skema penjurian dan pemarkahan pada malam itu juga berbeza kerana persembahan kelapan-lapan rookie dinilai oleh juri tetap Misha Omar dan Yusry Abdul Halim sebanyak 70% dan penonton dirumah menyumbangkan baki 30% daripada markah keseluruhan para rookie. Pengumuman empat orang rookie finalis akan diumumkan di episod ‘Road To Finale’ pada 19 Disember 2020 kelak.


10 Drama Korea Terbaik & Paling Dicari Sepanjang 2020

Tidak lama lagi tahun 2020 akan melabuhkan tirainya yang penuh dengan pelbagai kenangan pahit manis yang tersendiri tatkala dunia masih dilanda wabak pandemik COVID-19. Sewaktu ramai yang bekerja di rumah atau duduk di rumah bagi mencegah jangkitan wabak ini, drama Korea semestinya menjadi pilihan ramai untuk mengisi waktu lapang mereka. Berikut adalah 10 drama Korea terbaik sepanjang 2020. Stay tune guys!

Drama yang menampilkan Park Seo Joon, Kim Da Mi, dan Kwon Nara, menjadi topik perbualan umum di seluruh dunia yang menontonnya. Mengambil tema besar mengenai perniagaan dalam dunia food & beverages, dan diselitkan sedikit unsur romantik di dalamnya. Selain itu, watak Park Seo Joon sebagai Park Sae Ro Yi berjaya memikat penonton kerana perjalanannya, pemikirannya, falsafahnya, kesungguhannya sangat ‘hidup’ dari awal sehinggalah ke akhir episod.

Drama ini berjaya menimbulkan kemarahan dalam diri semua orang kerana jalan ceritanya yang membuatkan semua orang tidak dapat menahan emosi sewaktu menontonnya.  The World Of The Married juga telah memperoleh anugerah Baeksang Arts Awards for Best TV Director dan juga Baeksang Arts Awards for Best Leading Actress in TV.

Drama ini mengisahkan Ji Sun-Woo (Kim Hee-Ae) adalah doktor perubatan keluarga dan associate director di Family Love Hospital.  Beliau berkahwin dengan Lee Tae-Oh ( Park Hae-Joon), dan mempunyai seorang anak lelaki iaitu Lee Joon-Young (Jeon Jin-Seo). Sun-Woo kelihatan memiliki segalanya dari kerjaya yang berjaya hinggalah keluarga bahagia, tetapi tanpa disedari olehnya, beliau dikhianati oleh suaminya dan rakan-rakannya sendiri.

Tiada yang sangka bahawa drama Start-Up ini boleh menjadi tular sehingga peringkat antarabangsa. Drama yang ditayangkan di Netflix ini juga menampilkan cinta tiga segi antara watak utama iaitu Suzy, Nam Joo Hyuk, dan Kim Seon Ho. Selain itu, daya tarikan setiap pelakon dan juga pelakon yang terlibat menjadi sebab mengapa drama ini sangat digemari oleh orang ramai kerana ianya saling melengkapi antara satu sama lain.

Drama kedua yang menyatukan Lee Joon Gi dan Moon Chae Won tidak kurang hebatnya. Drama ini juga tersenarai dalam 13 Drama Korea Terbaik oleh Majalah Forbes. Drama yang bergenre romantic crime thriller ini mengisahkan mengenai emotionless psychopath (Lee Joon Gi) yang mengubah identitinya dan cuba meninggalkan masa lalunya yang gelap dan mengahwini seorang detektif (Moon Chae Won) yang cuba untuk mengungkap kebenaran tentang dirinya.

Gambaran terperinci mengenai industri hiburan Korea Selatan ditunjukkan menerusi drama Record of Youth ini. Drama ini juga projek terakhir Park Bo Gum sebelum mendaftarkan diri dalam ketenteraan. Record of Youth menampilkan Park Bo Gum sebagai seorang model yang berusaha untuk mengejar impiannya unruk berjaya. Kemudian, beliau bertemu dengan seorang makeup artist berbakat bernama Ahn Jeong Ha (Park Seo Dam) yang mula bekerja di salon kecantikan di Cheongdam-dong setelah berhenti kerja di pejabat.

Drama yang dibintangi oleh Kim Soo Hyun dan Seo Ye Ji ini selain watak utama mempunyai visual yang menakjubkan, drama ini juga menceritakan mengenai masalah mental yang jarang dibahaskan dalam masyarakat.

Drama ini menceritakan tentang autisme dan mental scars yang dihasilkan oleh early trauma. Penampilan Oh Jung Se sebagai penghidap autisme telah dinobatkan sebagai salah satu watak terbaik pada tahun 2020 oleh majalah Forbes.

Antara Drama yang wajib disenarai sebagai drama terbaik 2020 sudah tentulah drama Crash Landing On You. Drama yang berjaya menarik perhatian ramai kerana menyatukan Hyun Bin dan Son Ye Jin. Mengisahkan mengenai cinta terlarang antara tentera Korea Utara dan anak konglomerat dari Korea Selatan. Drama ini juga menceritakan beberapa perkara menarik mengenai kehidupan seharian orang Korea Utara.

Kisah siri Netflix Kingdom yang ditayangkan pada tahun 2019 akhirnya dilanjutkan pada tahun 2020. Kingdom Musim 2 ini memaparkan latar belakang kerajaan Korea yang dilanda wabak penyakit dan mampu mengubah semua orang menjadi zombie. Drama ini juga dibintangi oleh Joo Ji Hoon yang berperanan sebagai Putera Lee Gon yang berusaha untuk menyelamatkan negaranya dari pencerobohan zombie dan rasuah di istana.

Drama The Good Detective ini mengisahkan tentang detektif yang berusaha untuk menangkap penjenayah, yang mana menyembunyikan kebenaran yang buruk. Kang Do-Chang (Son Hyun-Joo) telah bekerja sebagai detektif selama 18 tahun dilahirkan dan dibesarkan di Incheon. Beliau menyiasat kes menggunakan pengalaman dan personal connection, menggunakan teknik saintifik, atau kekuatan akal.

Oh Ji-Hyeok (Jang Seung-Jo) adalah seorang detektif elit dan mempunyai pengalaman selama 9 tahun. Tidak seperti Kang Do-Chang, beliau menyiasat kes menggunakan bukti dan pandangan mengenai penjenayah. Disebabkan trauma sejak kecil, beliau tidak mahu berkongsi mengenai perasannya.

Drama thriller paranormal ini menceritakan dua orang yang hidup pada masa yang berbeza tiba-tiba berkomunikasi antara satu sama lain untuk menyelesaikan kes. Dibintangi oleh Shin Sung Rok, Lee Se Young, Ahn Bo Hyun, menjadikan drama ini antara drama Korea terbaik menurut Forbes.  Shin Sung Rok yang memegang watak sebagai seorang ahli perniagaan yang tidak berhati perut yang mana anaknya telah diculik. Lee Se Young berperanan sebagai seorang wanita yang kehilangan ibunya.

Drama Korea manakah yang menjadi pilihan anda sepanjang tahun 2020?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sahar Tabar, Wanita Mirip Wajah Angelina Jolie Dipenjara 10 Tahun

Selebriti kontroversi, Sahar Tabar, yang dijuluki zombie Angelina Jolie, dilaporkan telah dipenjarakan. Dilaporkan dari New York Post pada hari Ahad lalu, Sahar disahkan dipenjarakan selama 10 tahun di Iran.

Dia dituduh menghasut orang muda untuk melakukan rasuah dan tidak menghormati Iran sebagai sebuah negara republik Islam.

Sahar juga disabitkan dengan penistaan agama. Pada Oktober 2019, Sahar juga menerima hukuman.

Dia ditangkap setelah dikatakan telah menghasut keganasan dengan tiga orang lain yang berpengaruh di Instagram. Bagaimanapun dia dibebaskan dari tuduhan tersebut.

Ini kerana penyakit mentalnya yang dihidapinya. Sahar mendapat rawatan di hospital mental dan mengurangkan hukumannya yang panjang.

Sebelum ini, Sahar Tabar atau Fathemeh Khishvand adalah seorang influencer muda yang wajah mirip seperti Angelina Jolie.

Dia bahkan menjalani pembedahan plastik hingga 50 kali untuk kelihatan seperti bekas isteri Brad Pitt itu.


Aktres Bollywood, Arya Banerjee Ditemui Mati Berlumuran Darah. Ini Punca Kematian!

Berita mengejutkan dan menyedihkan datang dari industri hiburan Bollywood. Pelakon Arya Banerjee ditemui mati berlumuran darah. Polis menemui mayat Arya di apartmennya di Kolkata, India, pada hari Jumaat (11/12).

Dilaporkan oleh India Today, pembantu rumah Arya  memberitahu polis kerana majikannya tidak mengangkat telefonnya beberapa kali.

Kemudian, polis cuba masuk ke dalam pangsapuri dan mendapati pelakon berusia 33 tahun itu mati di atas katil dengan hidung berlimuran berdarah dan penuh dengan muntah.

Selepas itu, polis segera menghantar mayat Arya untuk pemeriksaan mayat dan bedah siasat. Mereka sedang menyiasat punca kematian pelakon tersebut.

Pasukan forensik juga mengumpulkan beberapa bukti dari pangsapuri Arya. Pembantu rumahnya juga mendedahkan bahawa majikannya selalu bersendirian di apartmennya.

Penduduk tempatan juga memberi keterangan bahawa Arya tidak pernah berinteraksi dengan jirannya. Selain itu, Arya juga tidak mempunyai akaun media sosial, jadi peminat sukar mengetahu perkembangan semasanya.

Arya Banerjee memulakan debutnya pada tahun 2010 dan kini bekerja sebagai model di Mumbai. Polis telah mendedahkan hasil bedah siasat Arya Banerjee yang dikatakan telah meninggal dunia kerana sirosis penyakit hati.

“Ini bukan kes pembunuhan. Alkohol ditemui di perutnya ketika mati,” kata Pesuruhjaya Bersama untuk Polis Kolkata, Murlidhar Sharma.

Cirrhosis of liver, atau sirosis alkoholik, adalah penyakit hati yang paling teruk disebabkan oleh alkohol. Menurut American Liver Foundation, hanya 10-20% peminum alkohol berat yang menghidap penyakit ini

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sangat Berguna Ketika Pandemik, Ini Manfaat Galaxy Fit2 Yang Anda Perlu Tahu

Adakah anda sentiasa sibuk dengan kerja sehingga berehat itu kelihatan seperti kemewahan? Anda perlu tahu bahawa betapa pentingnya untuk menjaga kesihatan diri dan menjaga kesihatan fizikal dan mental anda. Marilah kita memanfaatkan beberapa ciri berguna dari fitness tracker terbaru iaitu Samsung Galaxy Fit2, untuk kekal sihat dan bertenaga sepanjang masa!

Galaxy Fit2 secara automatik mengenali lima senaman yang berbeza akan mengesan aktiviti anda dengan alerts.  Galaxy Fit2 juga akan mengesan masa, kadar degupan jantung, kalori yang dibakar, dan banyak lagi. Selain itu, ia juga menjejaki jumlah langkah berjalan yang anda lalui sepanjang hari. Dengan ini, anda kini dapat melihat fitness growth anda dari semasa ke semasa. Apa yang anda perlu lakukan hanyalah fokus sewaktu bersenam.

Menjaga Kesihatan bukan sekadar memastikan badan anda fit. Tidur yang cukup adalah aspek penting untuk kehidupan sihat. Galaxy Fit2 boleh menjadi watchdog yang menganalisis corak tidur anda melalui empat tahap tidur dengan bacaan yang terperinci untuk membantu anda memeriksa rehat anda.

Tidur malam yang baik sangat penting untuk memastikan otak dan kesihatan mental anda berada dalam keadaan baik, yang boleh menjadikan anda anda gembira dan produktif di tempat kerja.

Sepanjang pandemik COVID-19, memastikan tangan anda sentiasa bersih adalah sangat penting untuk membantu mencegah virus daripada merebak.

Galaxy Fit2 membantu anda menjaga kebersihan diri dengan handwashing reminders, apa yang anda perlu lakukan adalah set them up untuk memberikan anda alert secara berkala.

Ia juga memberikan anda handy countdown untuk memastikan anda melakukan cucian tangan.

Menguruskan stres adalah aspek penting untuk memastikan sentiasa sihat, baik dari segi mental dan secara fizikal. Set Galaxy Fit2 anda pada aplikasi Samsung Health untuk mengesan tahap stres anda secara automatik, jadi anda boleh melakukan latihan pernafasan semasa anda sedang berada dalam tekanan yang tinggi. Tarik nafas sedalamnya, dan relax.

Galaxy Fit2 dihasilkan untuk bekerja bersama telefon pintar Galaxy anda. Dapatkan kredit untuk setiap langkah, sit up, untuk mengesan long-term progress dengan Samsung Health pada telefon pintar anda.

Selain itu, jika anda sedang menonton wayang atau berada di sekolah anak anda, tetapkan mode Do Not Disturb pada telefon pintar anda, dan tetapannya akan sync secara automatik pada Galaxy Fit2. Hebat bukan?

Ditawarkan pada harga yang disyorkan RM179, Galaxy Fit2 hadir dalam variari warna Hitam dan Scarlet. Galaxy Fit2 kini boleh didapati di Samsung Experience Stores, Samsung Authorized Partners, dan Samsung Malaysia E-store.


3 Filem Yasmin Ahmad Bakal Ditayangkan Di Netflix

Harimau mati meninggalkan belang, manusia mati meninggalkan nama. Itulah perumpaan yang boleh digambarkan mengenai Allahyarhamah Yasmin Ahmad apabila karya-karya nya masih dikenang sehingga ke hari ini.

Dengan itu, laman penstriman terkenal dunia Netflix memberikan penghormatan buat pengarah terkenal dan berbakat besar ini dengan membawakan tiga filem terkenal Allahyarhamah Yasmin ke laman itu bermula 18 Disember 2020.

Tiga filem tersebut adalah Rabun, Mukhsin dan Talentime yang mana mempunyai pengiktirafan dan menerima anugerah dalam dan luar negara.

Dalam kenyataan media, Netflix membawakan semula filem Yasmin adalah sebagai tatapan generasi kini apatah lagi karya nya sememangnya terkenal dalam menyentuh emosi dan penuh dengan warna-warni. Menariknya, filem Mukhsin yang merupakan prequel kepada karya emas Yasmin, Sepet dan Gubra merupakan kisah terakhir mengenai watak Orked. Filem ini berjaya memenangi Grand Prix of the Deutsches Kinderhilfswerk untuk kategori Best Feature Film di Festival Filem Antarabangsa Berlin ke 57.


Beto Kusyairy Akui Mental & Fizikal Tercabar Untuk KL Gangster: Underworld Musim Ke-2

Gang Kampung telah kembali mengujakan semua peminat! Diterbitkan oleh Skop Productions di bawah arahan Khairul Azri dan Faisal ishak, Musim 2 francais popular KL Gangster: Underworld bakal disiarkan pada 10 Disember, dan boleh dinikmati oleh semua rakyat Malaysia secara eksklusif di WeTV.

Dibintangi Beto Kusyairy, Dynas Mokhtar, Ezzaty Abdullah, Amerul Affendi, siri ini bukan sahaja menampilkan lebih keganasan dan pengkhianatan, tetapi juga berlatarkan lokasi-lokasi ikonik di Malaysia!

Saksikan aksi Shah dengan keluarganya di KL selepas pelbagai kejadian dalam musim 1 serta pergelutan yang semakin bermaharajalela dalam kandungan Original WeTV terbaharu ini. Musim 2 memaparkan pertempuran ganas antara kumpulan gangster yang paling digeruni di KL, di mana watak-watak utama dan sekutu mereka perlu merungkai motif musuh mereka bagi mempertahankan nyawa!

Pertempuran yang berlaku dalam episod terakhir musim 1 meninggalkan jantung penonton berdebar kencang dan kini, mereka bakal disajikan dengan lebih babak yang sarat dengan aksi dalam Musim 2! Untuk menonton trailer, rujuk sini.

“Saya berbesar hati kerana berpeluang bergandingan dengan Khairul Azri dan Faisal Ishak yang berjaya menghidupkan idea untuk siri terkenal ini.

Bagi saya, siri KLGU kali ini benar- benar mencabar kekuatan mental dan fizikal saya sebagai pelakon, terutamanya koreografi babak pergaduhannya yang telah membantu mempertingkatkan lagi kemahiran saya.

Siri KL Gangster telah menjadi sebutan ramai sejak dilancarkan buat julung kali pada tahun 2011. Menampilkan latar belakang dan jalan cerita yang hebat, ia kekal menjadi antara francais yang paling popular di tanah air. Saya berasa amat teruja untuk menghidupkan salah satu watak utama dalam tajuk yang terulung ini. Saya juga ingin mengucapkan setinggi-tinggi penghargaan kepada semua pihak yang telah mencurahkan masa dan tenaga bagi menjayakan siri ini, dan saya berharap untuk bekerjasama dengan mereka lagi pada masa depan,” kongsi pelakon utama, Beto Kusyairy.

Musim 2 KL Gangster: Underworld dikatakan sebagai antara siri yang paling dinanti-nantikan pada tahun 2020, akan terus merintis jalan bagi bakat tempatan untuk menyerlahkan kemahiran dan kepakaran mereka kepada penonton di Malaysia dan luar negara.

WeTV berharap untuk memupuk lebih ramai artis tempatan, bagi membuktikan Malaysia juga mampu menghasilkan program yang bermutu tinggi secara konsisten. Daripada siri aksi seperti Polis Evo sehinggalah drama-drama romantik seperti Nur Kasih, perkhidmatan pentsriman WeTV berazam meningkatkan kedudukannya dengan menyajikan kandungan Original WeTV buat julung kali,selain rancangan-rancangan popular yang sedia ada seperti KL Special Force, Arus Merah, dan Alam Puaka, untuk dinikmati oleh rakyat Malaysia dan semua penonton di rantau ini.

Ikuti aksi Shah dan Gang Kampung Baru secara eksklusif di WeTV bermula 10 dan 11 Disember, diikuti dengan episod-episod seterusnya pada setiap Khamis dan Jumaat sepanjang Disember ini.

Musim 2 KL Gangster: Underworld merupakan antara pelancaran yang terbesar untuk tahun ini. Untuk maklumat lanjut, sila layari wetv.vip/ atau memuat turun aplikasi platform ini dari Apple Store untuk pengguna iOS serta Google Play Store untuk pengguna Android.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Isteri Berzina Dengan Pelacur, Pelakon Drama ‘Putri Yang Ditukar’ Buka Mulut

Pelakon drama bersiri ‘Putri Yang Ditukar’ versi Indonesia Lucky Perdana telah menghebohkan industri hiburan di Indonesia. Baru-baru ini, isterinya, Veronica telah menyampaikan berita buruk kepada orang ramai. Veronica menuduh Lucky mempunyai hubungan sulit dengan wanita lain.

Veronica juga menuduh Lucky berzina dengan seorang wanita bernama Lidi Brugman. Isu hubungan sulit ini didedahkan oleh Veronica menerusi Insta Stories baru-baru ini.

“Pelacur selamanya akan menjadi pelacur yang mempunyai mentaliti sampah, tidak mempunyai MORAL atau Malu, apalagi AKHLAK yang baik !! Hanya pelacur yang urat malunya sudha putus. Sampai begitu berani berzina dengan suamiKU !!!!,” tulis Veronica di Instagram.

“Jadi kamu PELACUR.. Tak perlu berpura-pura manis dan baik di depan ramai orang.. hanya utk menutupi sifat asli mu yg SANGAT BURUK! @lidibrugman,” lanjut Vero dengan menyebut akaun Lidi Brugman.

Tuduhan dari isteri tentunya segera menarik perhatian dari netizen. Ramai yang mengecam sikap Lucky yang menduakan isteri.

Lucky juga membalas tuduhan isterinya. Namun, dia merasakan masalah rumah tangga bukanlah sesuatu yang perlu didedahkan kepada orang ramai.

“Saya tidak perlu menjelaskan apa-apa, saya akan membawa segala yang berkaitan dengan hal privasi hidup saya hingga mati. Setiap orang mempunya cara yang berbeza  untuk menangani masalah, bukan hanya kerana saya adalah public figure maka saya melepaskan semua hal peribadi kepada umum ? Tidak, terima kasih,” Lucky menulis di Instagram.

Lucky mengakui bahawa dia pernah terlintas berfikir untuk meninggalkan isterinya yang telah menjatuhkan maruahnya di khalayak ramai. Lucky bimbang bahawa apa yang dilakukan oleh isterinya akan memberi kesan buruk kepada anak.


Kes Cabul: YouTuber Terkenal Dari Kelantan Dibebaskan

Susulan daripada kes seorang Youtuber terkenal ditahan pada minggu lalu atas dakwaan mencabul seorang wanita yang juga pelakon, difahamkan lelaki berusia 22 tahun itu telah pun dibebaskan dengan jaminan polis semalam.

Memetik laporan Harian Metro, Youtuber berasal dari Kelantan itu sebelum ini direman tiga hari sebelum dibebaskan, namun siasatan lanjut masih dijalankan oleh pihak polis dan Ketua Jabatan Siasatan Jenayah (JSJ) Kelantan, Asisten Komisioner Wan Khairuddin Wan Idris turut mengesahkan perkara itu.

Terdahulu, tular di media sosial mengenai seorang Youtuber ditahan polis dipercayai mencabul seorang wanita dalam kejadian di Kubang Kerian awal Ogos lalu. Lelaki itu ditahan selepas tampil menyerah diri di Ibu Pejabat Polis Daerah (IPD) Kota Bharu, pada 10 Disember lalu. Difahamkan, kejadian berlaku selepas sesi penggambaran sebuah drama Youtube awal Ogos lalu di sebuah inap desa di Kubang Kerian, Kelantan.

Suspek pada mulanya mengajak mangsa untuk berlakon dalam sebuah drama untuk disiarkan di laman YouTube sebelum diajak oleh suspek untuk tidur di inap desa itu dengan alasan sesi penggambaran masih belum tamat dan perlu diteruskan keesokan harinya.

Lebih mengejutkan, suspek didakwa memasuki bilik mangsa sebelum mencium, memeluk serta merabanya. Dikhabarkan suspek turut melakukan onani yang seterusnya membuatkan mangsa memilih untuk membuat laporan polis.


10 Resort Di Langkawi Yang Dicari-cari Oleh Pasangan Yang Baru Berkahwin

Apabila tahun 2020 bakal melabuhkan tirainya, tentu ramai sudah mula merancang percutian yang menarik bersama keluarga dan rakan yang tersayang. Malah ramai juga pasangan yang baru berkahwin tercari-cari untuk percutian berbulan madu atau Honeymoon. Berikut adalah 10 Resort terbaik di Langkawi yang boleh anda pilih untuk percutian hujung tahun bersama. Stay tune guys!


Nadia Brian ‘Kantoi’ Bermalam Dengan Lelaki Lain? Ini Pendedahan Suaminya, Muizz

Suami kepada pelakon Nadia Brian, Muizz Nasruddin telah mendedahkan sebab dia nekad mahu ceraikan isterinya. Dalam satu kenyataan yang telah dibuat oleh nya di Harian Metro, Muizz berkata isteri berlaku curang. Malah dia mengaku akan menjadi suami yang dayus jika tidak menceraikan isterinya.

“Saya nekad dengan keputusan ini kerana kecurangan yang dilakukan isteri, amat sukar untuk saya maafkan. Jika saya tak ceraikan dia, saya menjadi suami yang dayus. Moga Allah lembutkan hati saya untuk maafkan perbuatannya,” katanya kepada Harian Metro.

Tambahnya lagi, Muizz memaklumkan bahawa dia memiliki bukti-bukti yang kukuh namun menyerahkan kes ini kepada polis untuk membuat siasatan. Lebih mengejutkan, Muizz juga mempunyai bukti bahawa isterinya pernah menginap berdua bersama lelaki selama dua malam.

“Ada juga bukti dan keterangan lain daripada pihak saya untuk membuktikan mereka berdua menginap di situ selama dua malam. Saya sendiri nampak isteri saya bersama seorang lelaki di bilik hotel di Cyberjaya,”- tegasnya

Muizz yakin jika siasatan selesai, lelaki yang bersama dengan isterinya akan disabit kesalahan dan boleh dituduh di bawah Seksyen 498 Kanun Keseksaan iaitu memikat atau membawa pergi atau menahan seseorang perempuan yang bersuami dengan niat jenayah.

Sementara itu, Muizz menepis dakwan Nadia Brian yang mengatakan dia membuat fitnah kerana apa yang jadi berlaku depan matanya sendiri.

“Kenapa saya nak fitnah isteri sendiri? Kami baru berkahwin tak sampai setahun. Apa yang saya peroleh dari semua ini? Saya ada bukti yang secukupnya. Apa yang paling penting saya nampak dengan mata kepala saya sendiri,” katanya.

Seperti mana yang diketahui, Nadia dan Muizz berkahwin pada 9 November 2019. Namun rumahtangga mereka bergolak. Hal ini telah dihidu oleh orang ramai melalui sebuah posting di Instagram Muizz di mana dia meluahkan rasa kecewa terhadap isterinya.

Difahamkan Muizz telah memfailkan perceraian di Mahkamah Syariah Wilayah Persekutuan pada 2 Oktober lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disyaki Bukan Bunuh Diri, Suami VJ Chitra Ditahan Polis

Berita yang tidak disangka-sangka kepada peminat mendiang VJ Chitra. Polis Chennai telah menangkap suaminya Hemanth kerana bersubahat dalam kes bunuh diri VJ Chitra dan dia dihadapkan ke Mahkamah Tinggi Poonamalle.

Hemanth kini ditahan di bawah Seksyen 306 IPC (Kanun Keseksaan India). Laporan media menunjukkan bahawa polis telah mengumpulkan cukup bukti terhadapnya. Mereka berharap perincian mengenai penangkapan Hemanath akan diumumkan tidak lama lagi.

Mereka menginap di sebuah hotel di dekat kota berhampiran tempat Chithra menjalani penggambaran untuk sebuah projek. Asisten Komisioner Polis Sudarshan memberitahu NDTV bahawa Hemanth tidak menyukai adegan intim yang dilakonkan oleh Chithra dalam sebuah rancangan. Pada hari kematiannya, dia sempat bergaduh mengenai hal ini.

Laporan itu menambah bahawa kedua-duanya bertengkar mengenai isu kesetiaan. Setelah Hemanth berjumpa dengannya di lokasi penggambaran, mereka berdua bergaduh. Kemudian Chithra dikatakan meminta suaminya untuk keluar dari bilik hotel.

Hemanth memberitahu polis bahawa Chitra mengurung dirinya di dalam bilik sebaik sahaja kembali dari penggambaran pada malam itu sekitar jam 2:30 pagi. Setelah tidak menjawab panggilannya. Hemanth telah membuka bilik dengan bantuan kakitangan hotel. Polis mengatakan bahawa dia mengalami kecederaan di kedua-dua pipinya.

Ibu Chitra, Vijaya percaya bahawa anak perempuannya tidak akan menggantung diri dan menuntut siasatan yang adil. Ketika petugas media menemui ibu Chitra dan bertanya tentang kes bunuh diri itu, dia mengatakan bahawa tidak ada alasan untuk Chitra untuk mengambil keputusan yang ekstrem sebegitu dan percaya suaminya  memukulnya hingga mati.

“Anak perempuan saya bukan pengecut untuk mengambil nyawanya sendiri. Saya telah membesarkannya sebagai wanita yang berani. Dia sangat berbakat. Saya mengesyaki suaminya Hemanth menikahinya kerana wangnya. Saya mengesyaki bahawa dia dipukul. Mengapa ada tanda di wajahnya?”- soal ibunya.

Polis telah mengumpulkan beberapa rakaman CCTV disekitar hotel dan mensyaki Hemanth telah menyembunyikan sesuatu yang berlaku pada hari kejadian dari pihak polis. Dia kini telah ditahan di Penjara Ponneri setelah disiasat selama enam hari.

Mereka berdua mendaftarkan perkahwinan mereka setelah pertunangan mereka pada bulan Ogos dan mereka merancang untuk berkahwin dalam upacara tradisional pada bulan Februari tahun depan.


Tonton Porno Dihukum Mati? Ini 6 Cara Korea Utara Kawal Teknologi Kepada Rakyat

Sebagai negara yang berpegang kepada ideologi sosialisme, Korea Utara adalah negara yang sangat tegas dalam mengatur kehidupan rakyatnya. Mulai dari peraturan untuk pakaian, pembelian harta, barangan peribadi, akses untuk maklumat, sehinggalah kebenaran untuk ke luar negara.

Sekiranya negara-negara lain menggunakan teknologi untuk memberi kesedaran kepada  bangsa, ia adalah berbeza dengan Korea Utara. Mereka sebenarnya menggunakannya untuk membataskan pergerakan rakyat. Berikut adalah 6 cara Korea Utara membataskan teknologi kepada rakyatnya. Stay tune guys!

Sekiranya anda fikir bahawa Korea Utara tidak mempunyai akses internet , maka anda silap. Kenyataannya, akses internet meningkat seiring dengan semakin ramai yang membeli telefon pintar. Namun, internet dikawal dan dipantau oleh pemerintah, iaitu sebuah agensi bernama Bureau 27.

“Seluruh infrastruktur dikendalikan oleh kerajaan dan servis keselamatan berkait rapat dengan jaringan telekomunikasi” – Wiiliams, Business Insider

Tugas lain Bureau 27 adalah merekrut rakyat Korea Utara yang cuba berkomunikasi dengan orang-orang dari negara lain. Menurut laporan dari Amnesty International, dengan akses ke rangkaian internet dan telefon, ia bukan tugas yang sukar.

Rakyat yang tertangkap akan dihukum. Ianya boleh menjadi hukuman penjara atau denda. Lebih-lebih lagi, semua orang di sana saling mengawasi antara satu sama lain. Oleh itu, apabila seseorang melanggar peraturan, rakan, jiran dan saudara mereka akan membuat laporan pada Bureau 27.

Korea Utara mengimport telefon pintar murah buatan negara jiran, iaitu China. Selepas itu, mereka akan mengedarkannya di bawah jenama tempatan. Tetapi ianya bukanlah telefon pintar biasa yang diimport.

Mereka memasukkan perisian pengintip yang dipanggil sebagai Red Flag yang mana tak akan dapat dikesan oleh pengguna. Perisian ini memantau semua aktiviti dan regular screenshots untuk dihantar ke host computer.

Sebagai pemburu Wi-Fi percuma, anda akan menderita jika anda tinggal di Korea Utara. Hal ini kerana negara tersebut mengenakan larangan W-Fi awam. Mengapa ini berlaku?Menurut laporan dari Williams, dahulunya terdapat kedutaan Korea Utara yang menggunakan jaringan tersebut. Hal ini membuatkan orang di sekitarnya mengakses sehingga pemerintah tidak dapat memintas aktiviti mereka di internet.

Mereka kemudian melarang penggunaan Wi-Fi awam. Sebagai pertukaran, kerajaan melancarkan rangkaian awam yang disebut Mirae (bermaksud masa depan). Rakyat dapat mengaksesnya menggunakan aplikasi buatan kerajaan.

“Menonton pornografi adalah dilarang sama sekali. Saya pernah mendengar bahawa anda boleh dihukum mati hanya dengan menonton video pornografi.”- Kata Williams

Beliau turut menambah bahawa video porno yang dimaksudkan adalah video dari laman web asing. Malah laporan dari Amnesty International menyatakan bahawa pernah terdapat pasangan yang menonton video pornografi dihukum mati di hadapan ramai orang.

Anda tidak akan mempunyai peluang untuk menonton Netflix, Disney, dan lain-lain di Korea Utara. Walaupun anda dapat menggunakan VPN secara tidak sah, anda akan menghadapi kesan yang sangat serius. Anda mungkin akan dipenjara atau boleh dihukum mati. Semua TV kabel dan radio asing tidak dapat diakses di negara itu.

Adakah anda sanggup tinggal di Korea Utara?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Semak Senarai Pawagam Yang Dibenarkan Beroperasi

Sebelum ini, syarikat GSC Cinemas terlebih dahulu mengumumkan pembukaan semula beberapa pawagam mereka sejurus kerajaan mengumumkan penamatan Perintah Kawalan Pergerakan Bersyarat (PKPB) di beberapa buah negeri.

Menerusi sebuah kenyataan, Persatuan Pemamer Filem Malaysia (MAFE) turut berkongsi khabar gembira pembukaan semula beberapa pawagam yang lain. Bagaimanapun ia hanya akan dilaksanakan di beberapa lokasi terpilih saja buat ketika ini.Untuk rekod, filem blockbuster Wonder Woman 1984 akan mula ditayangkan bermula hari ini.

Difahamkan, persatuan ini akan menjalankan perbincangan bagi mendapatkan kebenaran melonggarkan prosedur operasi standard (SOP) ketika ini seperti penjarakan tempat duduk. Terdahulu, pawagam seluruh negara menutup operasi mereka sejak November berikutan perniagaan terjejas teruk hingga mengalami penyusutan pengunjung hingga 90 peratus sejak pandemik COVID-19 melanda negara.


Instafamous Teruk Dikecam Selepas Gelar Frontliners ‘Bi*ch’

Semalam di media sosial tular mengenai rakaman sebuah video yang dimuatnaik oleh seorang Instafamous meluahkan rasa kecewa nya apabila dia mendakwa mendapat khidmat yang kurang memuaskan daripada seorang jururawat.

Difahamkan ketika itu, Instafamous berkenaan yang dikenali sebagai Syed Syafiq telah mendapatkan khidmat ujian pemeriksaan COVID-19 di sebuah pusat perubatan di Sabah. Dalam video tersebut dia mendakwa petugas barisan hadapan itu tidak berhati perut kerana membuat ujian berkenaan dengan begitu kasar.

Akui berasa sakit dengan ujian swab yang dilakukan,remaja itu ingin menyaman jururawat yang bertugas kerana bertindak kasar selain turut menggelarkannya dengan beberapa panggilan yang tidak sopan di dalam video yang dimuatnaik. Sejurus tular video itu di media sosial, rata-rata pengguna mengecam tindakan Syafiq yang mana telah menghina petugas barisan hadapan selain kecewa dengan tindakannya.

Menerusi carian Murai.my, Syafiq telah memuatnaik sebuah hantaran terbaru membuat permohonan maaf secara terbuka.

Dalam kenyataannya itu, dia ingin memohon maaf kepada jururawat berkenaan kerana tidak menghormati mereka selain turut memohon maaf kepada petugas barisan hadapan yang lain kerana telah banyak berjasa selama ini.

Biarpun telah memohon maaf, terdapat segelintir warganet yang lain mendesak agar tindakan sewajarnya diambil bagi mengelakkan kejadian yang sama berulang kembali.


Bukan Valak! Baju Aina Abdul Sebenarnya Ada Maksud Tersirat

Impian penyanyi Aina Abdul untuk beraksi dalam Anugerah Juara Lagu 35 (AJL35) tercapai apabila lagu Semalam yang juga merupakan ciptaan sepenuh Aina diumumkan sebagai antara 12 lagu yang akan beraksi di pentas berprestij itu pada Februari hadapan.

Bagaimanapun, di sebalik khabar gembira itu di media sosial Aina atau nama sebenarnya Nurul Aina binti Abdul Ghani,27 turut mencuri perhatian dengan busana yang diperagakan kononnya menyamai watak Valak ataupun rahib di dalam filem seram The Conjuring.

Menjelaskan mengenai busana tersebut, pereka fesyen yang bertanggungjawab menjadikan malam Aina lebih bermakna, Syamil Fazwan tampil berkongsi kisah disebaliknya. Menerusi hantaran di Insta-story nya, dedah Syamil setiap kemasan pada busana Aina mempunyai maksudnya tersendiri.

Bukan sahaja menggambarkan ‘jalan cerita’ lagu itu malah busana tersebut turut menceritakan perjalanan dan tafsiran perasaan Aina sendiri.

Dalam perkembangan lain, Aina turut meluahkan rasa syukur dan berterima kasih buat semua pihak yang selama ini memberikan sokongan kepadanya selama ini.

Meskipun AJL35 akan berlangsung pada tahun hadapan, namun ‘idol’ Vokal Mania ini sudah bersemangat untuk memberikan persembahan terbaik kelak.


Sempat Cipta Lagu! Da’i Syed Kongsi Pengalaman Menarik Dalam Lokap

Selepas dikenakan ikat jamin RM35,000, Da’i Syed kini boleh menarik nafas lega kerana telah dibebaskan. 19 hari berada di dalam lokap, pasti banyak hal yang menjadi memori buat Syed. Walaupun dia kelihatan tenang berdepan dengan media ketika ditahan, namun tak siapa yang tahu yang dipendam dalam hati.

Menerusi sebuah temubual bersama MalaysiaDateline, rupanya Syed sempat menulis lirik lagu ketika berada dalam lokap. Lagu apa ya?

Syed berkata, lagu yang dikarang semasa di Pusat Tahanan Reman Sementara, Beranang itu menceritakan tentang seseorang yang mengambarkan kesengsaraan dirinya.

“(Lagu) menceritakan seseorang yang mencari hakikat kebahagiaan tetapi dicemuh, diseksa, jiwanya meronta-ronta. Saya meluahkan meronta-ronta sedih ini dengan menulis lirik lagu. Sejak kecil hingga belajar ke Mesir… dalam lagu ini akan menceritakan 1,001 kisah dalam hidup saya,”- katanya kepada Malaysiadateline.

Saat berdepan dengan lapan laporan daripada mangsa berkaitan jenayah seksual, pasti pendakwah muda ini tertekan. Nampaknya Syed melihat saat-saat sukar ini dari sudut positif. Dia berkata, sepanjang berada di lokap, dia seronok kerana dapat menjalani ibadat dengan lebih baik bersama banduan.

“Duduk dalam pun seronok juga boleh dapat jumpa dengan orang, boleh sembahyang awal waktu secara berjemaah dengan banduan,” katanya.

Pada 10 Disember lalu, Syed  didakwa atas pertuduhan melakukan persetubuhan di luar tabii dan mencabul kehormatan di Mahkamah Petaling Jaya, dan pada hari yang sama di Mahkamah Shah Alam pula dia menghadapi tuduhan merogol seorang wanita. Kini dia dikenakan ikat jamin  dan sebutan semula kes pada tarikh 25 Januari depan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Akhirnya! Sunway Lagoon Dibenarkan Beroperasi Semula

Pihak Sunway Lagoon menerusi sebuah kenyataan memaklumkan bahawa taman tema mereka akhirnya dibenarkan beroperasi semula setelah ditutup sejak beberapa bulan yang lalu.

Akan mula dibuka bermula 19 Disember 2020, Sunway Lagoon memaklumkan mereka hanya akan menampung 50% kapasiti berbanding sebelum ini sebagai mematuhi SOP yang ditetapkan.

Malah semua kakitangan Sunway Lagoon telah diwajibkan memakai pelindung dan pelitup muka sepanjang masa selain suhu turut diambil termasuklah buat para pengunjung. Difahamkan kesemua kemudahan dan kawasan taman tema ini telah disanitasi sebagai langkah pencegahan COVID-19.

Bagi merancakkan pembukaan semula Sunway Lagoon, sebanyak 6 zon pengembaraan akan dibuka ini termasuklah pembukaan Day Light Frights yang sebelum ini ditunda beberapa kali akibat jumlah penularan wabak tersebut yang meningkat ketika itu. Buat mereka yang berminat untuk kembali merasai kemeriahan taman tema Sunway Lagoon, boleh mendapatkan tiket masuk menerusi pembelian secara atas talian ataupun di kaunter mereka.


Menakutkan! Ini Maksud Lukisan Tatu Baru Pada Lengan Saif Ali Khan

Saif Ali Khan menarik perhatian ketika mempamerkan tatu besar di lengannya. Sebabnya, tatu suami Kareena Kapoor itu mempunyai imej yang sedikit ganjil dan peminat mempersoalkan agama yang dianutinya.

Baru-baru ini, pelakon berusia 50 tahun itu dilihat memakai t-shirt biru dan bandana di kepala, sementara Kareena memakai gaun berwarna merah jambu yang kini sedang hamil.

Seperti gambar yang diambil oleh paparazzi, Saif mempunyai tatu baru yang besar di lengannya dengan imej piramid dan mata di tengahnya.

Foto ini telah menjadi perbincangan di media sosial. Beberapa peminat terkejut dengan gambar tatu Saif. Sementara yang lain mempersoalkan agama Saif, iaitu seorang Muslim.

Menurut tinjauan Murai MY di laman facebook Peristiwa Akhir Zaman, laman ini menjelaskan segi tiga piramid dan Mata Satu adalah simbol Freemason.

“Horus adalah Dewa Matahari. Mata Horus menurut mereka merupakan simbol mistik daripada kekuatan gelap yang bermakna Maha Tahu dan Maha Melihat, yang terlukis dalam hierogliphs (Tulisan Mesir kuno) pada dinding-dinding Piramid dalam kepercayaan Mesir kuno.

“Piramid merupakan lambang Firaun, simbol suatu Hierarki Kekuasaan. Sedangkan Mata Satu (The all seeing eye) itu melambangkan bahawa pengendalian dunia di bawah pengawasan mata Lucifer atau mata dewa orang Mesir Kuno yang merupakan tuhan mereka yang selalu mereka kunjungi di celah-celah pertemuan rahsia yang diadakan oleh para penganut Freemason”- tulis di laman Facebook ini.

Tetapi sehingga kini, Saif Ali Khan belum menjawab soal tatu itu. Dia juga mengatakan bahawa dia tidak peduli dengan komen negatif yang dibuat kepadanya atau keluarganya.


LUMOS Projector Malaysia Ini Dilengkapi Dengan Netflix, YouTube & Speaker. Harga Pun Murah!

Sudah menjadi trend, ramai yang memiliki projektor untuk dijadikan sebagai sebuah pawagam mini di rumah. Namun kebanyakkan projektor diketahui dijual dengan harga yang mahal, tetapi sebuah syarikat Malaysia yang bernama LUMOS telah melancarkan projektor bernama Auro, dengan harga sangat mampu milik.

Harganya serendah RM999 atau anda juga boleh dapatkan versi pintar dengan OS Android dengan harga RM1,298 . Harganya lebih murah jika dibandingkan dengan jenama besar yang lain yang mencecah sehingga RM4,000.

LUMOS Auro Projector memberikan pengalaman teater filem HDB yang mengasyikkan dengan skrin besar, sistem bunyi Dolby surround dan banyak lagi.

Berikut 5 perkara menarik mengenai LUMOS Auro Projector yang boleh buatkan anda teruja.

Bagi mereka memiliki ruang yang kecil di rumah, anda mungkin berfikir agak mustahil untuk menikmati pengalaman sinematik di rumah. Tetapi LUMOS Auro Projector hanya memerlukan jarak sekitar 3 meter dari dinding di mana skrin akan diprojekkan dan anda akan mendapat paparan 100 inci yang mengagumkan.

Dan anda tidak perlu risau tentang tahap kejelasan atau grainy pada skrin kerana peranti ini mempunyai 6,000 lumens, memberikan warna yang terang walaupun dalam keadaan cahaya rendah. Ditambah lagi dengan resolusi 1080p (standard filem Blu-Ray) akan menjadikan pengalaman menonton anda lebih menarik!

Gemar menonton filem? Tak dapat dinafikan, Netflix dan Youtube merupakan aplikasi  yang banyak digunakan oleh rakyat Malaysia. LUMOS Auro Projector terbukti sangat istimewa kerana Netflix dan Youtube terbina di dalamnya. Diakses melalui OS Android, anda boleh menyambung dan menavigasi dengan mudah tanpa masalah.

Pada hari-hari di mana anda tidak mahu menonton filem, anda boleh gunakan ciri hebat yang lain LUMOS Auro Projector iaitu Wireless Mirror Casting. Ciri ini dapat memancarkan kandungan di skrin telefon anda ke dinding. Jadi anda boleh bermain game, ataupun berkaraoke menggunakan Spotify, malah boleh berhubung dengan rakan anda melalui Zoom!

Selain fungsinya yang luar biasa, reka bentuk projektor ini mengagumkan. Dengan reka bentuk yang minimalis dan elegan, pasti ia akan menambahkan sentuhan gaya moden di rumah anda. Tidak kira di mana anda memasang projektor, sama ada di ruang tamu atau bilik tidur, ia akan terlihat cantik dan premium.

Walaupun LUMOS Auro Projector mungkin masih baru di pasaran, namun ia telah menerima ratusan ulasan dari pembeli. Kebanyakkannya memberikan 5 bintang dan komen positif. Menarik bukan? Tunggu apa lagi? Klik di pautan ini untuk dapatkannya dengan harga serendah RM999. Berbaloi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Masih Ada Juri Berfikiran Cara Lama”- Datuk Hattan Bidas Alasan Azmeer

Di media sosial rata-rata netizen tidak berpuas hati dengan keputusan juri bagi finalis Anugerah Juara Lagu yang ke-35. Rata-rata mereka tertanya-tanya mengapa lagu Sakit nyanyian Yonnyboii dan Zynakal tidak terpilih sedangkan ia adalah karya yang unik.

Namun dalam sebuah kenyataan di Xtra, ketua juri Azmeer berkata, lagu tersebut tidak memenuhi kriteria untuk layak ke AJL.

“Saya suka lagu itu, tetapi karya itu lebih kepada lagu popular dan bukan lagu pertandingan,” katanya .

Bukan dikalangan netizen sahaja, nama-nama besar dalam industri muzik turut merasa kecewa dengan keputusan ini. Penyanyi Datuk Hattan mengakui kecewa dan membidas alasan yang dinyatakan oleh Azmeer. Menurut Hattan, lagu Sakit lebih layak dipilih dan dia percaya ini kerana masih ada juri berfikiran cara lama.

“Macam lagu Yonnyboii, penjiwaan yang hebat menerusi lagu Sakit wajar dihormati. Sekarang bukan lagi zaman menyanyi lagu nada tinggi atau rendah. Saya amat terkejut apabila Sakit gagal ke AJL35 kerana masih ada juri berfikiran cara lama. Kenalah bagi ruang untuk bakat baharu berkarya,” katanya kepada Harian Metro.

Menurut Hattan, zaman sekarang industri sudah berubah tidak sama seperti dulu. Lagu yang berkualiti tidak semestinya mempunyai nada yang tinggi.

A post shared by Muzik Muzik 36 (@muzikmuzik_official)

“Saya lihat juri nak pilih lagu yang menjerit-jerit sedangkan zaman itu sudah berlalu. Industri muzik kita sepatutnya perlu bergerak ke hadapan dan bukan mundur ke belakang atau berada di takuk lama,” katanya lagi.

Ada relevannya apa yang dikatakan oleh Hattan. Seharusnya para juri perlu mengetahui berkenaan revolusi muzik yang berlaku di seluruh dunia dan  berfikir di luar kotak dalam penjurian mereka.


“Apa Yang Kau Derita Sangat?”- Nadia Brian Kena ‘Sound’ Dengan Muizz

Kemelut rumahtangga pelakon Nadia Brian dan suaminya terus hangat diperkatakan. Terbaru menerusi laman Insta story nya, suami pelakon itu, Muizz Nasruddin tampil mendedahkan beberapa perihal mengenai hubungan mereka.

Menurut Muizz, sepanjang perkahwinan mereka dia sama sekali tidak pernah memaksa Nadia atau nama sebenarnya Nadia Najwa Mohamed Rashidi untuk melakukan perkara yang tidak diingininya. Malah dedah Muizz lagi, dia telah memberikan kesenangan dan kebebasan buat isterinya itu untuk melakukan apa sahaja yang disukainya termasuklah mengenai perihal kerja dan juga berkawan.

Dalam pada itu, Muizz juga memberitahu dia telah menunaikan segala tuntutan nafkah mengikut kemampuannya kecuali tidak mampu menghadiahkan Nadia sebuah rumah ketika ini berikutan keadaan ekonomi yang teruk. Kesal dengan khabar yang tidak benar mengenainya, Muizz turut berharap agar isterinya itu tidak lagi berbuat demikian agar dia juga tidak lagi mendedahkan perkara yang sebenar.

“Saya tidak dapat apa-apa hasil daripada masalah ini. Jadi, Tolong hentikan bercakap perkara tidak benar mengenai saya supaya saya akan berhenti sebarkan kebenaran tentang awak,” tulisya lagi.

Terdahulu, Muizz mendedahkan pelakon itu telah berlaku curang terhadapnya bersama dua orang lelaki lain selain nekad untuk menceraikannya. Muizz yang merupakan seorang ahli perniagaan telah mendirikan rumahtangga bersama Nadia pada 9 November 2019.


Tom Cruise Mengamuk Kru Penggambaran Tidak Patuhi SOP COVID-19

Tular di media sosial ketika ini mengenai rakaman audio pelakon antarabangsa terkenal, Tom Cruise yang mengamuk selepas mendapati dua kru produksi filem tidak mematuhi protokol kesihatan COVID-19.

Difahamkan, Cruise yang sedang giat menjalani penggambaran Mission Impossible 7 melontar kata-kata kesat kepada kru produksi tersebut selepas mereka dilihat berdiri terlalu dekat antara satu sama lain di hadapan skrin komputer seperti dilaporkan beberapa media antarabangsa.

Menerusi audio tersebut, kedengaran Cruise memberi amaran kepada mereka untuk tidak lagi berbuat demikian. Sekiranya masih lagi berlaku, pelakon kacak ini tidak akan teragak-agak untuk memecat mereka dari produksi berkenaan.

“Saya tidak mahu melihatnya lagi (pelanggaran SOP COVID-19), jika saya lihat anda lakukan perkara itu lagi, anda akan hilang pekerjaan dan jika saya lihat terdapat kru lain yang melakukannya, anda juga akan hilang pekerjaan.

“Itu sahaja, dan awak, awak dan awak juga jangan lakukan perkara celak* ini lagi. Tiada maaf buat kalian, anda boleh meminta maaf dengan mereka yang kehilangan kerja dan kehilangan rumah kerana industri kita tidak boleh berjalan ketika ini” katanya

Dikhabarkan, audio tersebut telah dirakam oleh salah seorang saksi yang berada di tempat kejadian sebelum tular di media sosial.Malah hampir semua kakitangan lain di set penggambaran terdiam ketika insiden tersebut berlaku. Sebagai info, penggambaran filem blockbuster ini telah beberapa kali ditunda berikutan penularan wabak COVID-19.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dari Skandal Seks Hingga Isu Gay, Pekerja Bongkar Sisi Gelap One Direction

Kisah lama One Direction telah terbongkar kepada umum. Kisah ini berasal dari pekerjanya yang merupakan seorang hairstylist atau penggaya rambut mereka, Lou Teasdale. Lou yang telah mengiringi One Direction dalam karier mereka sehingga tour terakhir pada tahun 2015.

Niall Horan, Liam Payne, Zayn Malik, Harry dan Louis melonjak terkenal di X Factor pada tahun 2010. Mereka asalnya terdiri daripada 5 anggota namun Zayn keluar dari kumpulan pada bulan Mac 2015.

Lou bercakap mengenai kelakuan nakal anggota One Direction melalui podcast berjudul Sex, Lies & DM Slides seperti yang dilaporkan oleh Dailymail.

Dalam pendedahan itu, Lou mengatakan bahawa anggota One Direction sering menjalin hubungan dengan kru wanita dan bahkan tidur dengan mereka.

“Saya sudah bersama mereka sejak awal dan akhir jadi saya fikir mustahil untuk tidur bersama mereka kerana kita harus saling menjaga profesional di tempat kerja,” kata Lou.

“Sebilangan orang mungkin melakukannya, seperti pembantu dan kru lain. Mereka menganggap itu adalah cinta, tetapi sebenarnya ia adalah cara terpantas untuk anda kehilangan pekerjaan”

“Kemudian mereka akan mendapat teman wanita baru. Jika teman wanita ini ada di sana, mereka tidak mahu kru-kru ini berada di dalam bilik.'”- sambungnya.

Kru dan anggota One Direction juga dikatakan sangat rapat antara satu sama lain sehingga jika ada masalah seluruh kru juga akan mengetahui mengenainya.

Lou sendiri dikhabarkan mempunyai hubungan dengan Harry Styles pada tahun 2014. Bagaimanapun, wanita berusia 37 tahun itu menafikan perkara ini.

“Mereka lebih muda dari saya dan mereka hanya sekadar teman rapat. Saya tidak pernah berpacaran dengan mereka,” kata Lou.

Sambil ketawa, Lou juga menjelaskan isu hubungan sesama jenis yang berlaku antara Harry Styles dan Louis Tomlinson.

“Berjuta-juta gadis yang bertanya mengenai Harry dan Louis sebagai pasangan sesama jenis”

Dia menyatakan bahawa dia tidak tahu dari mana spekulasi itu bermula, tetapi menggambarkannya sebagai isu terbesar di kalangan peminat One Direction.


Wow! Animasi Robozeta Bakal Ditayangkan Di Stesen Televisyen Antarabangsa

Industri animasi negara terus mencatatkan pencapaian yang cukup membanggakan. Belum pun ditayangkan, animasi terbitan lokal, Robozeta berjaya mencuri perhatian negara luar apabila dilamar oleh sebuah stesen televisyen antarabangsa.

Diproduksikan oleh syarikat Red Circle Studio Sdn Bhd, peluang keemasan itu diraih mereka tatkala seluruh dunia masih kebimbangan berdepan pandemik COVID-19.

Pengarah Robozeta, Muhammad Dzahiruddin Ahmad Zabidi, berkata, pihaknya berbangga dengan pencapaian itu kerana Robozeta adalah sebuah siri baharu yang belum pernah diuji kehebatannya sebagaimana siri animasi popular yang lain seperti Ejen Ali, Upin & Ipin mahupun BoBoiBoy.

“Sebuah syarikat penyiaran TV popular antarabangsa amat berminat untuk menjadikan Robozeta sebagai salah satu program siarannya. Bagaimanapun ketika ini kami masih terikat dengan kontrak bersama pihak Astro Ceria,” katanya dalam satu kenyatan.

Tambah Dzahiruddin lagi, pihaknya mengambil inisiatif sendiri untuk menghubungi syarikat penyiaran dan stesen TV antarabangsa untuk menguji sejauh mana animasi 3D berbahasa Melayu dan bergenre aksi komedi ini mampu mengembangkan pengaruhnya sebagai program kanak-kanak yang relevan untuk tontonan dunia.

“Oleh kerana dunia dilanda penularan pandemik Covid-19 sejak awal tahun ini, Red Circle Studio tepanggil untuk mengintai peluang mendekati syarikat penyiaran dan pengedar program antarabangsa untuk melihat sejauh mana Robozeta ini mampu diterima negara luar.

“Dengan cara itu, secara tidak langsung mewujudkan hubungan dua hala yang boleh dimanfaatkan pada masa akan datang. Tambahan pula, ketika ini banyak kerja-kerja produksi tergendala akibat pandemik Covid-19 menyebabkan banyak stesen TV ketandusan bahan siaran kerana tiada program baharu. Syarikat penerbitan antarabangsa sememangnya mengalu-alukan kandungan progrom dari luar, bagi menampung kekosongan yang ada,” katanya lagi.

Bermula dari sebuah pertandingan, sekaligus muncul pemenang program IPCC 2016 MDEC, Red Circle Studio Sdn Bhd mengembangkan Robozeta daripada sebuah projek pilot sebelum mengorak langkah lebih berani menghasilkan siri animasi 13 episod. Difahamkan, syarikat ini memperoleh peruntukan dana hampir setengah juta dari Perbadanan Kemajuan Filem Nasional Malaysia (FINAS).

Biarpun boleh dianggap agak kecil berbanding dana diterima produksi lain, Red Circle Studio Sdn Bhd, membuktikan mereka mampu menghasilkan karya setanding antarabangsa.

“Paling istimewa, apa yang membezakan Robozeta dengan adiwira yang pernah mencetuskan fenomena di Malaysia sebelum ini, selain kuasa dan kenderaan istimewa dimiliki kelima-lima adiwira tadi, mereka juga boleh bergabung menjadi sebuah mecha robot.

Dimana idea ini belum pernah diguna pakai dalam penerbitan siri animasi di Malaysia. Kalau di Jepun dan Eropah, Mecha robot ni adalah sesuatu yang biasa tapi di Malaysia, Robozeta adalah yang pertama,” katanya terinspirasi daripada konsep Super Sentai yang popular sekitar 90-an.

Robozeta mengisahkan tentang lima adiwira iaitu Riko, Jango, Rexx, Bepop dan Ely. Dimana kelima-lima Adiwira ini bersatu untuk mempertahankan Zenochip.

Kesemua 13 episod siri animasi yang berdurasi selama 22 minit sudahpun siap sepenuhnya dan hanya menantikan tayangan perdananya pada 19 Disember ini di Astro Ceria, jam 4.30 petang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Simpati Nasib Kakak, Adik Nadia Brian Anggap Muizz Sakit Mental?

Susulan pendedahan suaminya, Muizz Nasruddin nekad untuk bercerai, hantaran terkini pelakon Nadia Brian telah dibanjiri dengan pelbagai komen daripada netizen yang mengecam tindakannya.

Teruk dikecam dengan tuduhan-tuduhan tersebut, seorang wanita yang menggunakan akaun @lydiabrian dipercayai adik kepada Nadia tampil mempertahankan kakaknya. Menurut Lydia, dia beranggapan abang iparnya itu seperti mempunyai masalah mental apabila hanya pandai berlakon untuk meraih simpati orang ramai.

Malah dakwanya, tindakan Muizz mendedahkan isu yang terjadi pada umum telah membuatkan karier dan kehidupan Nadia terganggu selain menyifatkannya sebagai tidak normal.

Dalam sebuah hantaran terbaharu Nadia di laman Insta-story nya turut memuat naik sebuah status dipercayai ditujukan buat Muizz.

Menjengah ke hantaran Lydia, adk pelakon ini turut menasihati netizen untuk tidak melemparkan tuduhan yang tidak berasas selain tidak mencampuri urusan keluarga mereka.

Terdahulu, Muizz mendedahkan dia mempunyai bukti yang kukuh bahawa isterinya telah berlaku curang selain mendakwa Nadia pernah menginap berdua bersama lelaki selama dua malam. Ahli perniagaan ini turut menyatakan kes ini telah diserahkan kepada polis untuk membuat siasatan.


Semakin Canggih! Ini 5 Ciri Telefon Pintar Paling ‘Favorite’ Pada Tahun 2021

Mengimbas kembali trend 2020, telefon pintar yang dikeluarkan pada tahun ini kebanyakannya mempunyai lebih daripada satu kamera. Mulai dari iPhone 12, Samsung Galaxy series, Oppo Reno4, kepada semua telefon pintar Xiaomi. Boleh dikatakan, anda akan sukar untuk mencari telefon pintar yang hanya mempunyai satu kamera.

Jadi bagaimana dengan trend yang akan berlaku pada tahun 2021? Adakah akan ada inovasi lain yang kita boleh jangka? Berikut adalah antara trend telefon pintar 2021 yang boleh anda lihat. Stay tune guys!

Kedengarannya menarik bukan! Bayangkan hanya tekan butang pada telefon pintar anda, panel belakangnya berubah warna. Berdasarkan teknologi elektrokromik, hanya dengan menyentuh butang akan berlaku perubahan voltan kaca elektrokronomik.

Telefon pintar yang berubah warna ini akan menjadi kenyataan dalam telefon pintar 2021. Teknologi ini telah diumumkan oleh kepada dunia oleh Vivo. Jenama ini cenderung untuk memberikan pengalaman yang berlainan pada telefon pintar baru mereka pada tahun 2021.

Salah satu fokus jenama telefon pintar selama beberapa tahun ini adalah memaksimumkan screen-to-body ratio. Bezel diminumumkan, kamera depan disembunyikan dalam pop-up, atau menggunakan notch.

Menurut Phone’s Wiki, ada kemungkinan pada tahun 2021, banyak jenama akan memasukkan kamera depan telefon pintar ke dalam skrin. Dengan cara ini, tidak ada lagi bezel dan lekukan tebal yang mengganggu penampilan. Beberapa jenama yang telah mencubanya adalah OPPO, Vivo, dan Xiaomi.

Lebih praktikal, sekarang anda tidak perlu menunggu lama untuk mengecas bateri. Majoriti telefon pintar terkini dilengkapi dengan ciri pengecasan pantas dengan kuasa yang lebih besar daripada sebelumnya. Sebahagian daripada mereka mampu mengecas bateri sehingga 30 minit sahaja.

Teknologi kini mula beralih kepada peranti tanpa wayar. Bermula dari headphone setahun yang lalu, yang dijangka pada tahun 2021 akan ada lebih banyak syarikat yang menggalakkan penggunaan pengecasan tanpa wayar.

Hal ini telah dilaksanakan oleh Apple sewaktu pelancaran iPhone 12 pada September yang lepas, yang tidak didatangkan dengan power adapter. Mereka mempromosikan MagSafe yang merupakan pengecas tanpa wayar terbarunya.

Selain telefon pintar yang ringan dan sleek, telefon pintar juga seharusnya mempunyai keupayaan untuk menahan jatuh (drop-resistant). Dan hal itu menjadi sebab mengapa majoriti telefon pintar yang dikeluarkan pada tahun 2021 dijangka menggunakan Gorilla Glass sebagai body coating mereka.  Dengan cara ini, peranti tidak akan pecah atau mengalami kerosakan yang teruk walaupun jatuh dari ketinggian sehingga 2 meter.

Tak sabar untuk melihat smartphones tahun 2021 ini!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


FamilyMart Baru Melancarkan Bubur Cha Cha Mereka Sendiri, Bubble Cha Cha!

FamilyMart sudah menjadi pilihan kegemaran rakyat Malaysia untuk menikmati makanan ringan, minuman dan pencuci mulut seperti ais krim Sofuto yang popular. Namun ada kali ini ada sesuatu yang berbeza telah diperkenalkan oleh FamilyMart.

Kedai serbaneka dari Jepun itu memuatnaik sajian baru laman Facebook mereka dengan mengumumkan pelancaran Bubur Cha Cha Asia Tenggara versi mereka sendiri iaitu Bubble Cha Cha!

“Bersedia untuk rasa sajian kegemaran baru anda – Bubble Cha Cha! Bubble Cha Cha baru yang berkrim dan sangat menarik, terdapat dalam pilihan panas dan sejuk, sesuai untuk hari yang panas atau sejuk.

“Pencinta pencuci mulut akan menikmati pencuci mulut berkrim dengan pes taro manis yang diimport dari Taiwan, dihiasi dengan gelembung kristal yang lembut dan kenyal.”

Walaupun Bubur Cha Cha biasanya disajikan dengan sago mata ikan, keladi dan keledek namun  FamilyMart telah memberikan Bubble Cha Cha mereka dan sentuhan menarik dengan menggunakan gelembung kristal atau crystal bubbles khas mereka!

Kami tidak sabar untuk mendapatkan semangkuk panas Bubble Cha Cha yang menyelerakan ini. Difahamkan semangkuk Bubur Cha Cha berharga RM6.90 untuk penyediaan panas dan RM8.90 untuk sejuk.


Misteri Kucing Bercermin Mata Terjawab! Ini Sebab realme Perkenalkan realmeow

Jenama telefon pintar realme mengumumkan rekaan mainan baharu, realmeow, sebagai Ketua Pegawai Trend (Chief Trendsetting Officer) untuk mendemokrasikan budaya pembawa trend baharu selain mempamerkan keperibadian Gen-Z yang pelbagai.

Sebagai rekaan mainan pertama yang dilancarkan oleh syarikat teknologi, realmeow adalah gabungan kedua-dua reka bentuk teknologi tinggi dan pembawa arus. Berasal dari Trendsetting Planet, realmeow adalah rekaan gaya berani yang mewakili semangat “Dare to Leap”. Lebih menarik, rekaannya diilhamkan oleh kucing. Rekaan realmeow dirancang bersama Mark A. Walsh, seorang pereka animasi terkenal di dunia, dan pereka realme.

Walsh adalah Pengarah Animator Pixar’s Finding Nemo dan Pengembang Karakter Pixar’s Monsters, Inc. Dia percaya: “Karakter bermula dengan semangat. Menentukan semangat mereka, dan mempunyai halangan yang harus mereka atasi untuk mencapai hasrat itu, inilah yang menjadikan keperibadian yang hebat dan watak yang dapat dikenali. Oleh itu, dia bergabung di realme Design Studio sebagai Perunding Kreatif untuk mewujudkan realmeow yang ‘trendy’, bebas dan berani.

Semasa merancang realmeow, Mark dan realme percaya bahawa ia harus menunjukkan budaya yang disukai oleh golongan muda. Oleh itu, mereka mendapat inspirasi dari budaya jalanan, tetapi untuk menjadikannya lebih estetik dan terang, mereka meletakkan beberapa elemen dari lukisan dan patung.

Dengan warna kuning sebagai warna utama tubuhnya, mainan rekaan ini selalu memakai sepasang Kaca Mata Berlaser hitam. Cermin mata ini dapat mengubah objek apa pun hanya dengan pandangan, menjadikannya tajam dengan sikap dan meletup dengan tenaga darinya.

realme percaya mainan rekaan esklusif ini adalah medium yang sangat baik untuk membuat lebih ramai orang tahu dan menyukai budaya pembawa arus ini. Dengan menerapkan kepercayaan ‘Dare-to-Leap’ dan budaya trend, realmeow akan menjadi identiti budaya dalam kalangan peminat industri.

Untuk menjadikannya lebih popular dalam kalangan anak muda, Mark dan realme membuatnya dengan kucing sebagai contoh model dan menjadikannya makhluk misteri dari Trendsetting Planet. Ia datang untuk mendemokrasikan budaya pop.

Tidak kira siapa anda, berapa usia anda, di mana anda tinggal, setiap orang yang bersemangat untuk hidup selalu mempunyai pasangan yang hanya mempunyai trend untuk diri sendiri di dunia imaginasi anda.

realmeow adalah rakan karib tren untuk setiap peminat bidang, memberitahu dunia bahawa kita adalah generasi yang menentukan trend. realmeow akan berkembang dengan semua peminat realme dan mendorong mereka untuk meningkatkan keyakinan diri mereka sendiri untuk mencipta lebih banyak kemungkinan.

Sebagai mainan rekaan edisi terhad, realmeow sentiasa berumur 18 tahun. Dengan kacamata lasernya, maskot pertama realme di dunia ini selalu percaya bahawa hidup itu pendek, jadi kebahagiaan adalah keutamaan dalam hidup.

Yang paling dia gemari adalah ayam goreng, jadi jika anda bertemu dengannya, tolong belikan dia ayam goreng atau pizza. Mahir bermain skateboard dan tarian hip-hop, dia sangat menggemari lagu-lagu rap.

realmeow adalah pembawa budaya baharu, juga ikon keinginan anak muda untuk terus maju ke hadapan, kreatif dan mempunyai keperibadian yang unik, terutamanya bagi memenuhi permintaan fesyen dan kualiti.

Ini juga adalah usaha untuk menerokai budaya menetapkan trend dengan golongan muda dan berkongsi maklumat trend terkini dengan golongan muda. realme juga bakal melancarkan pakej hadiah realmeow edisi terhad untuk meraikan tahun baru dengan golongan muda di seluruh dunia.

Diposisikan sebagai Tech Trendsetter, realme komited untuk membawa budaya baharu ke dalam industri teknologi untuk memenuhi permintaan anak muda. Pada masa akan datang, realme akan melancarkan lebih banyak produk telefon pintar dan AIoT yang disesuaikan berdasarkan realmeow untuk membina kehidupan pintar yang berkaitan dengan semua trend.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Tips Mengelakkan Telefon Pintar Anda Jadi ‘Overheat’

Pernahkah telefon pintar anda mengalamai kenaikan suhu yang melampau atau overheat? Sekiranya ia berlaku, anda tidak boleh memandang ringan kerana ia akan mengganggu performance smartphone anda. Berikut adalah 5 tips untuk mengelakkan telefon pintar anda daripada overheating. Stay tune guys!

Tips pertama ini mungkin kedengaran agak remeh, tetapi ianya agak mudah untuk lupa apabila anda melakukan aktiviti di luar rumah. Telefon pintar anda mudah menangkap cahaya dan haba dari cahaya matahari dan menahannya, ia akan semakin panas apabila terlalu lama mendapat direct sunlight.

Aplikasi yang terbuka dan tidak digunakan akan menyebabkan telefon pintar anda bekerja dengan lebih keras, yang secara tidak langsung akan menyebabkan ia menjadi panas.

Penyelesaiannya juga sangat mudah, untuk pengguna iPhone, anda hanya perlu menekan home button dua kali dan swipe aplikasi tersebut. Hal ini juga dapat meningkatkan jangka hayat bateri telefon pintar anda.

Apabila anda berada di bawah cahaya matahari, anda cenderung untuk meningkatkan brightness pada telefon pintar anda untuk melihat skrin dengan lebih jelas. Namun begitu, hal ini juga akan memaksa telefon pintar anda bekerja dengan lebih keras dan akan menghasilkan banyak haba dan secara tidak langsung berlaku overheating pada telefon pintar anda. Anda boleh menggunakan anti-glare cover untuk peranti anda. Penyelesaian kos rendah ini dapat membantu anda melihat skrin telefon pintar sewaktu di bawah cahaya matahari.

Setiap pengecas mempunyai kadar watt yang berbeza, dan banyak pengecas telefon pintar dioptimumkan untuk jenama tertentu. Elakkan membeli kabel pengecasan yang terlalu murah dan dibuat oleh third-party manufacturers. Anda juga perlu mengecas telefon pintar anda di atas permukaan yang keras dan rata, seperti di atas meja dan mengelakkan mengecas telefon pintar di atas permukaan lembut seperti di atas sofa atau atas tilam.

Kini ramai di kalangan kita sudah mula ketagih menggunakan telefon pintar sehingga sering lupa waktu ketika menggunakan telefon pintar, dan terus sambung menggunakannya sambil mengecaj. Penggunaan telefon pintar terlalu lama akan membuatkan ia panas dan akan overheating. Contohnya, ia akan semakin panas sewaktu anda bermain game atau membuat panggilan terlalu lama kerana game memerlukan banyak bahagian telefon pintar berfungsi pada masa yang sama. Berhenti menggunakan telefon pintar apabila anda mula merasa ia semakin panas.


Wow! Syed Saddiq Bongkar Jumlah ‘Sales’ Tahunan Ben Ali & Nadiyah Shahab

Samaada anda setuju atau tidak, pencapaian artis tempatan dalam perniagaan seharusnya menjadi inspirasi kepada semua rakyat Malaysia. Mereka percaya dunia glamour hanyalah sementara, jadi mereka harus menjalankan perniagaan sendiri demi untuk menambahkan pendapatan.

Seperti pasangan artis, Ben Ali dan Nadiyah Shahab yang pernah aktif dalam dunia lakonan namun kini beralih ke dalam bidang perniagaan. Lebih mengagumkan pasangan suami isteri ini tercatat dalam buku Successful People Ini Malaysia terbitan Britishpedia.

Di mana dia tersenarai bersama tokoh-tokoh Malaysia hebat yang lain seperti Tun Dr Mahathir, Tan Sri Muhyiddin, Tan Sri Dr Noor Hisham, Tan Sri Tony Fernandes(Air Asia), Tan Sri Azman Hashim (Ambank) dan Datuk Micheal Yeoh.

Untuk pengetahuan anda, pasangan ini mengusahakan perniagaan jenama Absolut Chocolat, Absolut Food Festivaala dan Absolut Management di bawah syarikat Absolut Brands Sdn. Bhd.

Siapa sangka, mereka berdua bermodalkan sebanyak RM50 dan kini jualan perniagaan mereka sudah mencecah RM5 Juta setahun. Hal ini telah didedahkan oleh sahabat Ben sendiri iaitu Syed Saddiq. Ahli Parlimen Muar, Johor ini memuatnaik sebuah foto di instagramnya sedang mencuba sendiri Absolut Chocolat yang kini menjadi viral di media sosial.

“Menurut Saddiq, dia sangat berbangga dengan pencapaian sahabatnya itu dalam perniagaan yang dijalan.

Bangga dengan sahabat saya yang bermula dari modal RM50 & kini sudah mencecah sales RM5juta setahun! Tahniah orang muda @bena1i & @nadiyah.shahab .

May you find success always. Terima kasih sudi lawat kedai “Santan” saya di Kiara 163 mall. I have a lot to learn from the 2 of you”- tulisnya di Instagram

Difahamkan Ben berkunjung ke Restoran Santan milik Saddiq di Kiara 163 Mall yang baru dibuka minggu ini. Menurut Saddiq, dia merancang untuk mencari perniagaan yang boleh menyediakan peluang pekerjaan kepada golongan muda termasuklah merancang untuk melancarkan kempen #SADDIQsapotLOKAL.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aura Kasih Minta Cerai Secara ‘Online’, Suami ‘Mat Saleh’ Ghaib Ketika Pandemik Covid-19

Aura Kasih secara rasmi menfailkan perceraian terhadap suaminya, Eryck Amaral pada hari Khamis (17/12) di Mahkamah Agama Jakarta Selatan. Tuntutan itu diajukan oleh Aura secara dalam talian dan diwakili oleh peguamnya.

Dipetik dari Detik.com, Dalam tuntutan itu, Aura Kasih tidak dapat menuliskan alamat suaminya. Disyaki, penyanyi itu tidak tahu di mana suaminya berada. Kerana suaminya yang ghaib dan tidak dikesan sampai sekarang.

Perceraian Aura Kasih dan suaminya berlaku setelah dua tahun berkahwin. Mereka berdua berkahwin pada tahun 2018. Dari perkahwinan mereka, mereka dikurniakan seorang anak perempuan.

Diketahui bahawa Eryck berada di luar negara dan difahamkan dia sekarang berada di Bangkok, Thailand. Sampai sekarang dia tidak pulang ke Indonesia untuk bertemu keluarganya.

Menurut Aura Kasih, suaminya tidak dapat kembali ke Indonesia kerana pandemik Covid-19. Sejak hidup terpisah dengan Eryck semasa wabak itu, Aura Kasih dilihat menjaga anaknya sendiri, Arabella. Aura juga meminta sokongan dan doa dari netizen agar anaknya itu kekal sihat.


“Aku Pun Rasa Panas”- Pierre Andre Ulas Isu Isteri Kantoi ‘Check-in’ Dengan Laki Lain

Nampaknya tahun 2020 berakhirnya dengan pelbagai kisah yang kurang menyenangkan dalam industri hiburan. Dari kes perceraian hinggalah pergaduhan di kalangan artis terus menjadi topik utama di dalam media hiburan.

Baru-baru ini, heboh mengenai kes artis wanita ditangkap oleh suaminya sendiri kantoi duduk sebilik dengan lelaki lain. Hal ini telah membawa kepada kes perceraian, malah sehingga sekarang si suami dan isteri masing-masing mempertahankan diri di media sosial. Tahu yang mana satu betul!

Kes isteri ditangkap bersama lelaki lain dalam bilik hotel bukanlah isu yang baru. Sebelum ini pun pernah viral video suami dan anak lelaki telah menyerbu bilik hotel di mana isterinya duduk berdua-duan bersama lelaki lain. Namun sejauh mana kebenaranya hanya mereka yang tahu.

Video ini telah mendapat reaksi oleh oleh pelakon & pengarah berbakat, Pierre Andre menerusi saluran youtube-nya sendiri. Dalam sebuah video berjudul “Isteri KANTOI Check in dengan LAKI lain.. Aduhhhhh…“, Pierre Andre mengulas isu ini dan akui sangat bersimpati dengan apa yang terjadi rumahtangga pasangan tersebut.

“Aku berharap, mereka dapat menghadapi ujian ini dengan tabah, dan selesaikan dengan baik. Walaupun aku faham perasaan lelaki tu, kalau tengok nada lelaki tu macam kecewa tapi sebak. Siapa tak marah kan kalau kita lihat isteri kita bersama lelaki lain. Itu sesuatu yang aku tak boleh terima. Aku percaya mana-mana suami atau isteri takkan boleh terima apabila melihat pasangan mereka di bilik hotel bersama orang lain.”- ujarnya.

Pierre Andre  berpendapat, dia tak menyalahkan mana pihak sama ada lelaki atau pun wanita. Ia kerana individu itu sendiri yang melakukan kesalahan tanpa memikirkan akibatnya.

“Isu ini tidak boleh disalahkan lelaki atau perempuan. Ini adalah perbuatan individu, kalau kau sendiri nak buat benda ni, ini bukan sebab  jantina kau. Kita fikir dulu sebelum nak buat benda bodoh”-tegasnya

Tambahnya lagi, dia menasihati kepada mana pasangan supaya fikirkan keluarga dan orang tersayang sebelum melakukan sesuatu yang terkutuk.

“Aku rasa dapat banyak pengajaran di sini, apa-apa pun kau kena  fikir apa yang kau buat, sama ada kau buat tu betul atau tak betul. Kau fikir keluarga kau, kau fikir ada orang yang sayang kau. Berbaloi kau buat macam ni? Aku rasa tak berbaloi”

“Mari kita sama sama doakan terbaik untuk mereka, Aku rasa ini adalah ujian yang agak getir buat pasangan ini. Kalau salah tetap salah. Kena bertanggungjawab ke atas apa yang kau buat. Aku memang tak respek lelaki yang yang suka isteri orang. Carilah perempuan yang  bukan milik orang. Itu lebih baik dan lebih afdal”

Pierre dilihat begitu aktif dalam siaran Youtube-nya dengan memaparkan isu-isu semasa. Pierre yang kini berusia 35 tahun mula mencipta nama selepas memegang watak Reza dalam filem Gol & Gincu pada 2005. Bagaimanapun, selepas mengarahkan filem Kecoh Primadona Kena Hantu – yang turut menampilkan Khatijah – dia dilihat perlahan-lahan berundur dari dunia seni.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Kamal Adli, 2 Aktor Malaysia Ini Juga Nekad Lamar Pasangan Secara ‘Live’

Ketiga-tiga selebriti lelaki ini telah menunjukkan sifat ‘gentleman’ dan cinta mereka kepada pasangan masing-masing apabila membuat lamaran untuk berkahwin.

Menariknya bukan hanya disaksikan oleh rakan-rakan dan ahli keluarga mereka, malah hampir ‘1 Malaysia’ menyaksikan lamaran yang dibuat oleh ketiga-tiga selebriti lelaki ini kepada pasangan mereka yang juga merupakan pelakon. Berikut Murai.my tampilkan detik lamaran yang juga menjadi sejarah dalam lipatan kehidupan pasangan selebriti ini.

Pelbagai ‘highlight’ menarik telah berjaya disaksikan oleh ramai penonton menerusi Anugerah MeleTOP ERA 2020 yang berlangsung malam tadi (20 Disember 2020) di Pusat Konvensyen Antarabangsa Putrajaya (PICC). Ini termasuklah detik pelakon Kamal Adli melamar kekasihnya yang juga pelakon, Uqasha Senrose ketika kedua-duanya menjadi penyampai anugerah dalam acara itu.

Biarpun berseloroh yang sememangnya menjadi sifat Kamal Adli, namun pelakon ini membuat kejutan dengan membawa keluar kotak sebentuk cincin sebagai tanda lamarannya buat Uqasha.

“Uqasha Senrose sudikah awak menjadi isteri saya?” tanya Kamal Adli sambil berlutut.

Uqasha yang kelihatan terkejut meminta Kamal untuk mengulangi lamaran tersebut kerana seakan tidak percaya dengan apa yang berlaku sebelum dia membalas ‘Ya’

“Yes,” jawab Uqasha ringkas yang memakai pakaian dengan warna sedondon hitam.

Difahamkan, cincin tersebut telah ditaja oleh Habib Jewels dan lamaran yang dibuat tersebut sekaligus mengakhiri spekulasi hubungan mereka yang hangat diperkatakan sebelum ini.

Awal Ashaari merupakan selebriti pertama yang membuat lamaran kepada kekasihnya yang kini sudah menjadi isteri tercinta, Scha Al-Yahya. 25 Mac 2012 menjadi detik bersejarah buat pasangan ini apabila Awal membuat kejutan di set rakaman program Propaganza yang telah dihoskan oleh Reza Mohammad dan Masha Milan Londoh.

Difahamkan, ketika itu Awal dan Scha telah dijemput sebagai tetamu jemputan dan Awal mendedahkan dia sudah lama menunggu hari yang sesuai untuk melamar Scha. Menurutnya, tarikh 25 Mac merupakan tarikh yang sesuai kerana ianya merupakan tarikh ulang tahun percintaan mereka yang ke dua tahun enam bulan ketika itu.

Ketika melamar Scha, Awal menghadiahkan sebentuk cincin berlian, sejambak bunga ros dan sebuah patung beruang besar. Awal dan Scha telah berkahwin pada 4 Mei 2012 dan hasil perkahwinan mereka mempunyai seorang anak perempuan,Lara Alana dan bakal menimang cahaya mata kedua pada awal 2021.

Membuktikan lambang cinta nya, pelakon Hairul Azreen melamar Hanis Zalikha di hadapan ratusan penonton ketika di pentas akhir Gegar Vaganza 2015 (GV2) yang berlangsung di Dewan Sri Putra, Bukit Jalil.

Sebelum ini, Hairul menyatakan Hanis merupakan sahabat baiknya sebelum membuat kejutan melamar pelakon itu. Difahamkan Hairul terlebih dahulu meminta restu daripada ibu bapa Hanis dan kejutan itu turut diminta oleh produksi Astro sebagai gimik acara itu.

“Saya mahu awak jadi teman baik saya. Saya mahu awak jadi rakan kongsi perniagaan saya dan saya mahu awak jadi isteri saya yang sah.

Sebelum datang ke sini (GV), saya telah berjumpa dengan mak ayah awak untuk mendapat restu mereka. Ini bukan cincin tunang, ini bukan cincin nikah.

Ini adalah cincin tanda awak setuju dengan lamaran ini. Sudikah awak menjadi isteri saya?” lamar Hairul kepada Hanis

Pasangan ini telah mendirikan rumah tangga pada 5 Jun 2015 dan kini mempunyai sepasang cahaya mata, Yusof Iskandar 4, dan Alisa Aisyah,1.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Pernah Kena Teruk Lagi”- Zynakal Akur Tidak Dapat Ke AJL35

Penyanyi Zynakal akur dengan keputusan juri Separuh Akhir Muzik-Muzik 35 (SFMM35) apabila lagu duetnya bersama Yonnyboii,Sakit tidak tercalon sebagai 12 lagu yang mara ke AJL35.

Menurut Zyn dia lebih berasa terkilan mengenai perasaan peminat yang ingin melihat mereka beraksi di pentas berprestij itu malah akui rakan gandingannya itu turut berasa hampa.

“Kekecewaan itu tidaklah datang semuanya dari saya, tetapi lebih kepada peminat yang ingin melihat lagu ini ke AJL. Bila mereka berasa kecewa, perasaan itu berbalik kepada saya. Untuk saya sendiri, berbalik kepada niat asal saya rakam lagu ini untuk orang ramai tahu saya sememangnya tengah sakit ketika itu”

“Saya tak ada niat pun untuk terfikir lagu ini sememangnya dicipta untuk pergi ke AJL. Kekecewaan itu lebih kepada terkilan, mungkin tiada rezeki

“Yonnyboii pun ada rasa sedikit down sebab kami tak boleh tipu diri sendiri. Tapi bila dah habis bersedih kami kena terus move on untuk berikan karya yang lebih baik lagi selepas ini,” katanya kepada Murai.my

Ketika ditanya perihal lagu Sakit dianggap hanya sekadar lagu popular oleh juri, bagi Zyn atau nama sebenarnya Muhammad Raziq Rosli, 22 dia menghormati keputusan dan pandangan para juri kerana beranggapan mereka sememangnya lebih berpengetahuan dalam bidang itu. Malah, jelas Zyn dia berlapang dada menerima ulasan tersebut dan tidak akan patah semangat selepas ini.

“Bagi saya, saya percaya kepada juri kerana mereka lebih berilmu”

“Juri hanya buat kerja sebagai juri. Keputusan dari mereka kita kenalah terima kalau tak layak kenapa mereka dipilih jadi juri. Apa-apa pun kita terima”

“Saya tidak akan patah semangat sebab saya pernah kena lagi teruk sebelum ini bila saya hilang mak dan hilang diri sendiri, saya dah banyak terima ucapan takziah, jadi selepas ini kita pandang ke hadapan sahaja ” katanya lagi

Zyn ditemui Murai.my di majlis pelancaran muzik video single terbaharunya, Perasaan yang berlangsung di Warunk Koffie, Shah Alam pada Khamis.

Masih lagi mengenai dirinya, Zyn berkata lagu ini mengambil sedikit masa untuk disiapkan berikutan pemergian ibu tercinta.

“Perancangan kita ini, Tuhan dah susun cantik. Kadang-kadang kita tak rancang tapi Dia yang mengatur segalanya. Sebenarnya lagu ini belum habis dirakam sebelum ini kerana kematian ibu saya. Jadi selepas itu baru saya dapat siapkannya” jelas Zyn

Bercakap mengenai genre pilihannya, Zyn akui menerima banyak permintaan daripada peminatnya yang menginginkan kelainan namun dia berkata buat ketika ini ramai yang meminati lagu-lagunya berunsur nasihat dan pengalaman dari segi tekanan kerana ada diantara mereka mengalami masalah yang sama.


Peminat Mahu Aina Abdul & Ernie Zakri Hasilkan Single Duet

Persembahan duet dua penyanyi wanita popular, Aina Abdul dan Ernie Zakri dalam Anugerah MeleTOP ERA 2020 (AME2020) ternyata membuatkan ramai terpegun.Malah nama kedua-dua penyanyi ini turut ‘trending’ di laman Twitter setelah mendapat pujian dan reaksi positif daripada peminat yang menonton acara itu yang disiarkan secara langsung.

Buat julung kalinya, Aina dan Ernie terlebih dahulu menyanyikan single hits pasangan duet masing-masing menerusi lagu Semalam dan Gundah sebelum tampil dengan persembahan memukau lagu Bang Bang nyanyian asal Jessie J, Ariana Grande dan Nicki Minaj.

Meskipun Ernie dalam hantarannya di laman Twitter akui terlupa beberapa bait lirik, namun ‘kesalahan’ itu seperti tidak disedari ramai kerana penyanyi ini berjaya membuat persembahan yang cukup baik.

Rata-rata peminat dan rakan-rakan artis seperti Anuar Zain, Aisyah Aziz,Uyaina Arshad, Dia Fadila memuji persembahan kedua-dua penyanyi ini malah turut mengharapkan Aina dan Ernie tampil dalam sebuah single duet bersama pada tahun hadapan.

Dalam AME2020, Haqiem Rusli dan Siti Nordiana berjaya merangkul anugerah utama Top Top MeleTOP selain kedua-dua mereka turut memenangi beberapa anugerah lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Wonder Woman 1984 Tidak Sehebat Filem Pertama?

Sekual bagi filem Wonder Woman yang diberi judul sebagai Wonder Woman 1984 (WW84) kini mula ditayangkan sejak 16 Disember 2020.

Di Malaysia sendiri, sejurus Perintah Kawalan Pergerakan Bersyarat (PKPB) diumumkan tamat di beberapa buah negeri dan kawasan yang terbabit, pawagam yang terpilih juga telah dibenarkan beroperasi semula dengan norma baharu. Malangnya buat mereka yang berada di Lembah Klang khususnya masih tidak dapat menikmati ‘kebebasan’ ini kerana kerajaan telah pun mengumumkan PKPB dilanjutkan sehingga penghujung tahun ini.

Namun begitu, PKPB di Putrajaya telah pun ditamatkan dan pawagam milik GSC Cinemas yang terletak pusat membeli-belah Alamanda telah pun dibenarkan beroperasi dan kami di Murai.my berkesempatan untuk menonton WW84.

Masih mengekalkan eleman ‘throwback’ pada permulaan cerita, anda akan dibawa mengenai pengenalan watak Wonder Woman atau juga sebagai Diana Prince (Gal Gadot) yang sememangnya terkenal dengan wataknya sebagai seorang yang lasak. Perlu diingatkan, pada permulaan filem ini terdapat satu petunjuk yang akan didedahkan pada klimaks WW84 memberi ‘nafas baharu’ buat Diana.

Seperti yang kelihatan dalam trailer WW84 sebelum ini, ramai yang sedia maklum bahawa Diana akan mendapat sebuah kostum baharu yang berwarna emas. Tidak dinafikan ianya begitu mengagumkan dan memperlihatkan Wonder Woman sebagai adiwira yang begitu kuat namun ianya sedikit mengecewakan kami kerana musuhnya itu tidaklah begitu kuat pada permulaan dan hanya menjadi ‘setanding’ untuk jangka masa kurang dari 2 minit.

Pada hemat kami, memandangkan Wonder Woman sudah mempunyai sekualnya yang kedua musuh yang ditampilkan juga seharusnya lebih kuat sama. Berbanding filem yang pertama, kami lebih sukakan musuh dalam filem itu berbanding WW84, jauh lebih besar dan berkuasa.

Bagaimanapun, aksi yang ditampilkan tidak mengecewakan dan semestinya kemunculan istimewa seorang watak adiwira membuatkan penonton tertanya adakah watak tersebut juga akan muncul pada sekual akan datang atau hanya sekadar penampilan istimewa melengkapkan jalan cerita WW84.

Mengenai watak Steve Trevor yang dilakonkan oleh Chris Pine dikhabarkan hidup semula dalam WW84 ianya juga agak mengejutkan dan terdapat ‘plot twist’ dari segi jalan ceritanya. Untuk ketahuinya anda perlulah menonton filem ini di pawagam kelak.

Diana Prince (Wonder Woman) kini berada di era 80-an yang mana dia kini bekerja di salah sebuah pusat penyelidikan barangan antik dan berharga. Di sana, dia telah bertemu dengan Barbara Ann Minerva (Cheetah Girl) yang baru mula bekerja. Ketika itu, terdapat sebuah batu ajaib yang perlu diselidiki oleh Barbara tanpa mengetahui ianya dapat mengabulkan keinginan sesiapa yang memegangnya.

Selain Diana dan Barbara, seorang jutawan dikenali sebagai Maxwell Lord turut memegang batu tersebut dan memiliknya sebelum mencetuskan malapetaka yang berlaku secara tiba-tiba hasil daripada permintaannya.